Dilema da li treba ukinuti gotovinu je i političko pitanje\nVladajuća stranka u Španiji PSOE je odlučila da u parlamentarnu proceduru pošalje prijedlog zakona o postepenom eliminisanju gotovinskog plaćanja u toj zemlji. Iako se čini kao samo još jedna od ideja koje će biti (ne)implemtirane, u suštini se radi o važnoj debati za blisku budućnost.\nPrije desetak dana PSOE (Španska socijalistička radnička partija) otvorila je pitanje upotrebe gotovine i elektronskog bankarstva. Iako to nije moguće trenutno implementirati, budući da Španija koristi euro pa se o upotrebi eura pitaju i druge države eurozone, ponovo je otvoreno i pitanje opravdanosti ovakve mjere. Na jednoj strani su oni koji tvrde da na taj način država u potpunosti može da kontroliše pojedinca, a na drugoj strani su oni koji u plaćanju pomoću bankovnih kartica vide veći stepen sigurnosti građana u mnogim poljima. Takav primjer je, kako je naveo PSOE, sprečavanje širenja koronavirusa, budući da se preko novčanica virus prenosi do velikog broja ljudi.\nVeliki brat i sigurnost\nPrijedlog španskih socijalista javnosti je saopšten putem dokumenta pod nazivom „Postepena eliminacija plaćanja gotovinom s namjerom konačnog nestanka gotovine“ i bit će predmet debate u tamošnjim političkim krugovima. Protekle godine PSOE je predlagao sličan zakon, ali bezuspješno. Jedan od razloga zašto je PSOE dokument opet odlučio plasirati ka parlamentu i vladi je, navode oni, spriječavanje utaje poreza, smanjenje rizika od zaraze koronavirusom, razvoj tehnologija i rast upotrebe bankovnih kartica za sve vrste plaćanja. PSOE na početku želi da se limit plaćanja kešom postavi na 1000 eura, a sada taj limt je 2500 eura. Kasnije, kako sam dokument i govori, treba u potpunosti ukinuti gotovinu.\nKritičari ukidanja gotovinskog plaćanja, pored mnogih drugih zamjerki, smatraju da na ovaj način vlade i banke mogu u potpunosti kontrolisati pojedinca, budući da će pojedinac državi i banci dati podatke šta kupuje (od hrane do odjeće i drugih potrepština), kuda putuje, koje novine i knjige čite, koliko ima novca, koje su njegove navike i desetine drugih pitanja koje zadiru u privatnost svakog lica. Praćenjem putem mobitela i uz pomoć uličnih kamera koje se postavljaju širom svijeta, pojedinac bi preko noći mogao postati sudionik Orwellog svijeta u kome Veliki brat vidi i zna sve o svakome, u kome svaki potez pojedinca bude trajno zabilježen, bilo da je riječ o komunikaciji, ishrani, hobijima, navikama i sve to u skladu sa zakonom.\nMeđutim, ova rasprava ima i svoj ekonomski karakter koji nije nužno vezan i primarno određen gore navedenim argumentima.\nZagovornici ideje ukidanja gotovinskog plaćanja smatraju da bi se ukidanjem keša i prelaskom na elektronsko plaćanje utaja poreza u potpunosti izbjegla. Sa druge strane, protivnici kažu da se i drugim mjerama može spriječiti utaja poreza, a kao primjer mogu se navesti brojne države u svijetu.\nZagovornici također tvrde da bi ukidanje keša dovelo do eliminisanja sive ekonomije, dok oponenti odgovaraju da u Njemačkoj, državi u kojoj se u Evropi najviše keš korisiti, privreda je model uspješnog razvoja za ostale zemlje. Dalje nastavljaju da se najveće prevare u oblasti pranja novca dešavaju upravo putem banaka, fiktivnim kompanijama, putem poreznih oaza, kriptovalutama te pogrešnim bankarskim transakcijama, a da su ostale zloupotrebe minorne u poređenju s navedenim.\nIz PSOE-a su naveli i da smanjeno korištenje gotovine doprinosi smanjenju širenja virusa, dok kritičari odgovaraju da nema niti jednog dokaza da će se korištenjem plastičnih bankarskih kartica umjesto novca virus manje širiti. Međutim, tokom pandemije koronavirusa u Španiji, regionalne vlasti u Galiciji pozvale su građane da koriste kartice uvijek kada mogu i dobar dio građana je tada poslušao regionalnu vladu. Veći stepen korištenja kartica zabilježen je širom Španije. Sa druge strane, u jednom istraživanju rađenom tokom juna, 86% Španaca je reklo da smatra važnim posjedovanje gotovine u trenucima krize, poput krize izazvane koronavirusom.\nPodaci govore da čak 80% Španaca koristi keš, a to se posebno odnosi na starije osobe. Sa druge strane, raste i broj onih koji koriste moderne tehnologije i iz PSOE-a su poručili da oni žele da se Španija pripremi za vremena koja dolaze, budući da je razvoj tehnologija nezaustavljiv i veoma brz.\nOmiljeni novac kriminalaca, ali i običnih građana\nEvropska centralna banka (ECB) je 2016. godine odlučila da iz upotrebe povuče novčanice od 500 eura uz obrazloženje da na taj način želi smanjiti mogućnost prevara, kriminalnih radnji i pomoći borbu protiv terorizma. ECB je tada objasnila da je ta novčanica omiljeni izbor kriminalaca, pa je stoga bilo potrebno povući iz upotrebe. Već tada su kritičari govorili, ustvari, o namjeri ECB da keš jednog dana bude ukinut i da se u potpunosti pređe na elektronsko plaćanje.\nAsocijacija kompanija iz oblasti sigurnosti (APOSER), koja se bavi i prijevozom gotovine sa jednog mjesta na drugo, posebno je bila primjetna u raspravi oko prijedloga PSOE-a. Oni smatraju da bi ukidanjem keša jedinu korist imale banke i kompanije koje proizvode uređaje za ovu vrstu poslovanja. Oni navode da je korištenje keša neizbježno, a da čak 75% svih plaćanja je gotovinsko, mada se u njima obrne manje od 50% novca u opticaju, odnosno da mali obrti puno zavise od gotovinskog plaćanja koje je nužno tim obrtima da opstanu.\nKritičari ukidanja gotovine ističu da bi ukidanje keša uticalo na najslabije u društvu, poput onih osoba koje ne koriste usluge banaka, zatim onih kojima je posjedovanje gotovine preduslov za društvenu inkluziju, a negativan uticaj bi osjetile starije osobe i maloljetnici, zatim svi oni koji se ne snalaze u korištenju novih tehnologija, ljudi sa sela, migranti, osobe sa posebnim potrebama i posebno osobe sa niskim primanjima. Dalje se navodi da je izdavanje debitne kartice gotovo tri puta skuplje nego printanje novca, a mnogi spominju i troškove održavanja računa u bankama, plaćanje provizije za transakcije i plaćanja karticom.\nDebata koja otvara nove dileme\nRazvoj tehnologija mijenja svijet, a ova debata još jednom otvara pitanje da li društvo može pratiti razvoj tehnologije, odnosno da li baš svaki korak u ime napretka donosi više štete nego koristi. Debata traje nekoliko godina, a približavanja stavova nema budući da mnogi misle da nema razloga da se vjeruje da država, ili neki pojedinac, neće pokušati ugroziti nečija prava koristeći činjenicu da elektronsko bankarstvo donosi i mnogo problema određenim slojevima društva. Još prije nekoliko godina Švedska je počela eksperiment sa postepenim ukidanjem novca, a rasprava o tome traje i danas. Čini se da sve dileme i strahovi kritičara ostaju neriješene, dok se svi pozitivni aspekti tog poteza uzimaju kao opravdanje za naredni korak ka ukidanju gotovine. Švedsko iskustvo govori da su neke stvari postale jednostavnije, ali da se mnogi součavaju sa ozbiljnim preprekama, baš kao što kritičari ovakvih politika ističu.\nKako ističe profesor Jonas Hedman, Švedska ide prema potpunom ukidanju keša do marta 2023. godine, a tomu su dopinjele navike Šveđana da koriste kartice više od drugih u Evropi i svijetu, razvijena infrastruktura za internet, mogućnost plaćanja karticom svih usluga, dostupne mobilne aplikacije za plaćanje, pozitivni zakonski propisi i kultura nepovjerenja prema kešu u Švedskoj. Sa druge strane, Hedman ističe da „za razliku od drugih država, mi vjerujemo svojoj vladi i svojim bankama, a to je unikatno za Švedsku.“ Međutim, da li Švedska može biti primjer za druge države? U razvijenoj Njemačkoj građani koriste keš više od drugih evropskih država, a jedan od razloga je i njemačka kultura čuvanja privatnosti građana, zatim odbojnost građana prema zaduživanju i sjećanje na iskustva prethodnih generacija kada je inflacija „pojela“ novac mnogih Nijemaca. Njemački građani, dakle, duboko vjeruju u prednosti posjedovanja gotovine za razliku od Šveđana.\nU Španiji, sa druge strane, milioni ljudi se bore sa ekonomskom krizom iz 2008. godine i dugovima prema bankama koji su nastali prije te krize, a nakon koronavirusa broj onih koji su zapali u finansijske probleme biće veći. Broj blokiranih računa vjerovatno će rasti, pa je stoga mnogima plaćanje u gotovini jedna od mogućnosti da se osigura bolji život, radeći povremene poslove ili primajući pomoć od drugih osoba. Međutim, izgleda da to posebno ne brine španske ljevičare, ili možda oni imaju plan kako će preko noći riješiti nagomilane probleme.\nAko za trenutak pretpostavimo da će se u ovoj konstalaciji snaga u svijetu, države kretati ka ukidanju gotovine, onda nije teško zaključiti koliko bi to moglo negativno uticati na ljude u državama sa autoritarnim ili korumpiranim režimima. U nekoj državi bi neki ljudi naprosto jednim klikom na računaru mogli biti isključeni iz društva, pa bi i uprkos posjedovanju novca u banci mogli ostati uskraćeni da za njega kupe bilo kakvu robu ili uslugu. Stoga je debata iz Španije i prvoklasno političko i društveno pitanje i ne smije biti predmet samo stručnih rasprava ekonomista. Digitalni razvoj je neupitan i biće sve brži u narednim godinama. Ono što treba da brine ljude širom svijeta je činjenica da čovječanstvo ima sve manje kvalitetnih ideja koje bi taj razvoj stavile u službu čovjeka.


Madona konačno napravila dobar film : Crveni tepih\nMadona konačno napravila dobar film\nMadonin drugi film u kojem se našla u ulozi reditelja – “WE” prikazan je na venecijanskom filmskom festivalu van takmičarske selekcije. Radnja filma govori o Amerikanki Volis Simpson zbog koje je britanski kralj Edvard Šesnaesti 1936. abdicirao, a filmski kritičari pozitivno su ocenili ovo ostvarenje.\nMadona je rekla da se njen film i Oskarom nagrađen “Kraljev govor” bave istim istorijskim periodom, ali iz različitih uglova. Američka pop diva kaže da se identifikuje sa Volis Simpson pošto se, kako je rekla, slava slavne ličnosti često svodi na “isečke iz njihovih izjava”.\nPevačica je kazala da su je obojica bivših muževa, režiser i glumac Šon Pen i reditelj Gaj Riči, podržali u naporima da snimi film o Volis Simpson.\nIako su Madonu u njenoj filmskoj karijeri (glumačkoj ili rediteljskoj) pratile uglavnom negativne kritike film “WE” naišao je na dobar prijem.\n“Mnogi će prezirati i ideju odlaska u bioskop i gledanja filma iz prostog razloga što je Madona režirala ‘W.E.’, ali bili bi prijatno iznenađeni kada bi ga pogledali”, napisao je filmski kritičar internet portala britanskog “Dejli Mejla”.\n“Kada ljudi ne bi znali ime režisera, uživali bi u jednoj od najkomplikovanijih i možda najlepših ljubavnih priča u istoriji. Priči o kralju koji se odrekao prestola zbog ljubavi”.\nKritičar Baz Bamigboj dodaje da je Madona prostudirala istoriju, “verovatno kako se ne bi obrukala netačnim podacima”, kao i da će film, ako ništa drugo, biti proglašen za “film sa najboljim kostimima”.\nNaziv filma, tačnije inicijali “W.E.”, predstavljaju inicijale Volis i Edvarda, a samo ostvarenje počinje “modernom paralelom priče”, tačnije pričom o nesrećno udatoj Voli Vintorp.\n“Šta može američka pevačica koja poslednje tri decenije ‘izmišlja’ samu sebe menjanjem boje kose i garderobe, uopšte da zna o istoriji britanske kraljevske porodice?”, pita se kritičar.\n“Pa… zna mnogo. Verovatno će stručnjaci naći neku manu, pogotovo oko priče o abdikaciji i preterivanju da dokaže da ‘vojvoda i vojvotkinja’ nisu bili simpatizeri nacista, ali Madona je od sada ‘pravi’ režiser. Proučavala je priču godinama pre nego što je odlučila da snimi film”.\nBamigboj piše da svi znaju da je ova ljubavna priča kralja koštala prestola, ali da je Madona u filmu “pametno postavila pitanje – šta je zbog te ljubavi morala da plati Volis Simpson”.\n“Kralj me je iskoristio da izbegne zatvor samo da bi me zarobio u svom”, citira kritičar frazu iz filma kojom dokazuje svoju tvrdnju.\n“Neki ljudi su godinama oštrili noževe i čekali Madonim film, ali ti noževi bi mogli da im posluže da preseku veze sa starim stavovima o Madoninoj nesposobnosti da se dokaže u svetu filma”.


Sudska Praksa online | UPRAVNO - PROCESNO PRAVO – AKTUELNE SENTENCE (Upravnog odeljenja Vrhovnog suda Srbije – objavljene od 2005. do 2010. g i u Biltenu Upravnog suda 1/2010) – KARAKTER UVERENJA O ČINJENICAMA O KOJIMA SE VODI SLUŽBENA EVIDENCIJA\nUverenje odnosno druga isprava koju upravni organ izdaje na osnovu člana 161. stav 1. Zakona o opštem upravnom postupku, o činjenicama o kojima vodi službenu evidenciju, nema karakter upravnog akta u smislu člana 6. stav 1. Zakona o upravnim sporovima.\n"Odredbom člana 161. stav 1. Zakona o opštem upravnom postupku ("Službeni list SRJ", broj 33/97), propisano je da organi izdaju uverenje, odnosno druge isprave (sertifikate, potvrde i dr.), o činjenicama o kojima vode službenu evidenciju, a odredbom stava 2. istog člana uverenja i druge isprave o činjenicama o kojima se vodi službena evidencija moraju se izdavati saglasno podacima iz službene evidencije, jer takvo uverenje, odnosno druge isprave imaju značaj javne isprave.


Euroturs / Početna / LETO / GRČKA / LETOVANJE GRČKA HOTELI 2020., LETO 2020. / LETOVANJE 2020. / GRČKA 2019 – HALKIDIKI HOTELI / KASANDRA HOTELI – GRČKA 2020 / HOTEL POTIDEA PALACE – NEA POTIDEA\nHOTEL POTIDEA PALACE – NEA POTIDEA\nHOTEL "POTIDEA PALACE" - NEA POTIDEA\nLOKACIJA : Nea Potidea 1 km, na plaži,55 km od aerodroma "Makedonia" u Solunu\nU HOTELU: lobi , centralni bar, wireless internet, recepcija, servis za pranje veša, salon za lepotu,tri restorana, bar kraj bazena, bar na plaži,otvoreni bazen sa delom za decu, 2 teniska terena, bilijar, mini klub za decu,sala za konferenciju, animacija za decu, mini market ...\nU SOBI: kupatilo, terasa, mali frižider, sat.TV, klima uredjaj, telefon,fen za kosu


Ubedljivo najkraće letove na svetu najčešće koriste profesori, policajci, bankari i deca koja idu u školu, ali i turisti po potrebi.\nOvo su najkraći letovi na svetu! U maju ove godine je pokrenuta jedna od najkraćih avionskih linija na svetu, na ruti od karipskog otoka Aruba do Punte Fijo u Venecueli, let traje 15 minuta. Ali, to nije jedina kratka ruta na svetu, let od Svetog Martina do Angvile koji organizuje aviokompanija “Anguilla Air Services” traje 10 minuta. To je ujedno i najkraći međunarodni komercijalni let. Pet minuta duže traje let od Svetog Martina do St. Bartsa.\nPetnaestominutni let od Arube do Punta Fije se organizuje dva puta nedeljno, a pokrenula ga je “Aruba Airlines” u saradnji s vladom Venecuele. Ovim su poboljšani odnosi između Kariba i Venecuele, iako su veze i dalje ograničene. Cena karte je 215 dolara (22.000 dinara).\nLet od Vestreja do Papa Vestreja (Škotska, Orknijska ostrva) koji organizuje “Loganair” je poput mosta za ove otoke i predstavlja najkraći mogući let koji traje nešto više od jedan minut, a u nekim prilikama i 53 sekunde. Ovu liniju najčešće koriste profesori, policajci, bankari i deca koja idu u školu, ali i turisti po potrebi.\nRuta između dva indonezijska sela Kegate i Apovoa je duga samo dva kilometara, ali je avio linija između njih potrebna jer ih deli duboka šumska dolina. Reč je o vrlo izolovanom delu Indonezije koji okružuju planine. Putnike prevozi letelica s jednim motorom “Pilatus PC-6 Turbo Porter” koja ima 10 sedišta. Ipak, ovo nije redovna linija, ali s obzirom na to da se prevoz putnika plaća, svrstana je u najkraće na svetu.\nKada je reč o međukontinentalnim linijama, među najkraćima je ona između Tangiersa (Maroko) i Gibraltara (Velika Britanija), dugačka 69 kilometara. Linijom upravlja “Royal Air Maroc”.\nNajkraća linija između dva glavna grada je od Kinšase (Demokratska Republika Kongo) do Brazavila (Republika Kongo). Udaljenost je 26 kilometra, a letove vrši “Ethiopian Airlines”. Ovi glavni gradovi su razdvojeni zamućenim vodama reke Kongo.\nRuta od aerodroma “Barnstaple Municipal” do aerodroma “Nantucket Memorial” u Masačusetsu je duga 49,07 kilometara i najkraća je u Severnoj Americi.\nTagovi53 sekunde avioni najkraći letovi na svetu press serbia zanimljivosti\nDomaća maska za masnu kožu!


Potpore za turistički manje razvijena područja\nJedan od općih ciljeva UO za turizam IŽ je održivi razvoj turizma u Istri, te razvoj Istre kao kvalitetne turističke destinacije. Na tragu tih ciljeva, a na temeljima Master plana razvoja turizma Istre 2015. - 2025., Upravni odjel za turizam Istarske županije potiče razvoj i podizanje kvalitete turističkih proizvoda, projekata i manifestacija regionalnog značaja koje se održavaju na više lokacija u manje razvijenim područjima Istre, vezanih za image / brend destinacije, primarno izvan glavne turističke sezone, te koje promoviraju autohtone proizvode, lokalne izvođače, istarsku tradiciju, običaje i vrijednosti.\nZa postizanje navedenih ciljeva provode se ciljane aktivnosti i mjere kao što su dodjela potpora turističkim projektima i manifestacijama, edukacija i poticanje veće koordinacije među nositeljima turističkih manifestacija u Istri te analiza manifestacija.\nDODJELA POTPORA MANIFESTACIJAMA I PROJEKTIMA NA MANJE RAZVIJENIM PODRUČJIMA\nUpravni odjel za turizam je od 2016.-2020. godine putem javnih poziva odabrao 56 turističkih manifestacija kojima je dodijeljeno ukupno 1.430.000 kuna bespovratnih sredstava. Potpore se dodjeljuju namjenski za sufinanciranje troškova kojima se podiže kvaliteta i nadograđuju manifestacije, odnosno nove aktivnosti kojima se unaprjeđuju estetika, ekološki aspekti, pristupačnost i boravak posjetitelja, kvaliteta programa te edukativni sadržaji u sklopu manifestacije.\nOd 2019. godine, putem istog javnog poziva dodjeljuju se i potpore za razvoj projekata i proizvoda specijalnih interesa na turistički manje razvijenim područjima, kojima se potiče razvoj javne turističke infrastrukture, zatim selektivnih oblika turizma kao što su outdoor i aktivni turizam, odnosno cikloturizam, kulturni i eno-gastronomski turizam. U proteklom razdoblju je za 15 projekata dodijeljeno ukupno 306.000 kuna bespovratnih sredstava.\nU nastavku se može preuzeti analiza provedbe ovog programa od 2016. do 2020. godine: Analiza programa poticanja manifestacija 2016-2020\nEDUKACIJA O MANIFESTACIJAMA\nEdukacija organizatora i ostalih dionika vezanih za organizaciju turističkih manifestacija jedna je od prioritetnih aktivnosti koje se provode kako bi se postigli navedeni ciljevi. Potreba za edukacijom nametnula se pošto u Istri svjedočimo sve većem broju manifestacija, kojih u jednoj godini možemo izbrojiti gotovo 1.800. Njihovom se organizacijom bave najrazličitiji subjekti, od jedinica lokalne samouprave i turističkih zajednica, preko udruga i sportskih klubova, pa sve do većih i manjih tvrtki te fizičkih osoba. Svi oni moraju donositi brojne odluke i birati različita rješenja, koja u konačnici presude uspjehu manifestacije. Sam tijek organizacije manifestacija sastoji se od pet ključnih faza o kojima organizator mora voditi računa.\nPrva od njih je uvodna faza u kojoj se odlučuje zašto će se, gdje, kada i za koga manifestacija održati. Potom slijede faza strateškog planiranja u kojoj se definira vizija i misija manifestacije te faza operativnog planiranja u kojoj se pozornost posvećuje izradi financijskog plana, marketingu manifestacije te upravljanju ljudskim potencijalima. U četvrtoj fazi, fazi implementacije, organizator se mora pobrinuti da sve ide po planu te da nepredviđene situacije ne osude manifestaciju na propast. Posljednji je korak faza evaluacije koju organizatori nerijetko preskaču, a ključan je za ispravljanje pogrešaka u narednim godinama.\nU suradnji s dr. sc. Klarom Trošt Lesić, stručnjakinjom iz područja avent managementa, Odjel pruža stručnu potporu svim organizatorima turističkih manifestacija kako bi mogli provesti kvalitetnu evaluaciju koja može se dati odgovor na ključno pitanje: Da li je manifestacija uspješna u svim područjima djelovanja? Manifestacija koja ima više tisuća posjetitelja može biti ekonomski održiva, ali ako s druge strane remeti kvalitetu života lokalnog stanovništva i organizator pri tome ne vodi računa o njihovim potrebama i očekivanjima, društvena održivost manifestacije je upitna. Najveći izazov održivosti manifestacija predstavlja promjena stavova, u smislu prevladavanja predrasuda prisutnih kod iskusnih organizatora manifestacija po pitanju okolišne održivosti. Prevladavanje tog izazova je moguće jer organizatori i domaćini inozemnih manifestacija sve više shvaćaju ekonomske povlastice koje mogu biti rezultatom usvajanja strategija upravljanja okolišem što ubrzava proces osvješćivanja i prilagođavanja mentalitetu održivosti.\nISTRAŽIVANJE - ANALIZA MANIFESTACIJA\nTijekom 2016. godine proveli neovisnu analizu 22 odabrane turističke manifestacije diljem Istre s posebnim naglaskom na eno-gastronomske manifestacije koje kroz svoj program prezentiraju tradicionalne autohtone proizvode i način njihove pripreme, te općenito na percepciju Istre kao gourmet destinacije. Istraživanje je provedeno anketiranjem posjetitelja, sudionika manifestacije i lokalnog stanovništva, a na ovoj poveznici možete preuzeti prezentaciju dobivenih rezultata: Analiza odabranih gastronomskih manifestacija i percepcije Istre kao gourmet destinacije


U Srpskoj registrovano 113 oboljelih od HIV-a AIDS-a (VIDEO)\n01/12/2017 | 16:27 ⇒ 18:35 | Izvor: RTRS\nPrema podacima Instituta za javno zdravsto u Srpskoj je registrovano 113 oboljelih od HIV-a AIDS-a.\nSvjetski dan borbe protiv AIDS-a obilježen je i u Republici Srpskoj aktivnostima usmjerenim na podizanje svijesti o obolijevanju od side uzrokovane širenjem hiv virusa.\nIako je u Republici Srpskoj BiH ove godine manje novoboljelih, važnost prevencije se mora naglašavati, a mladi dodatno obrazovati i informisati, ne samo o ovoj, nego i drugim polno prenosivim bolestima.\nU ovoj godini otkriveno je šet novih slučajeva od čega su četiri hiv pozitivna i dva oboljela od side, a svi inficirani su muškog pola. Bolest modernog doba na našim prostorima je uvijek tabu, a oboljeli su nerijetko izolovani. Žive u strahu da će se njihova bolest otkriti, da će ostati bez posla, porodice, prijatelja..\nPrvog decembra se ukazuje na važnost borbe protiv side , ali isto tako potrebno je istaći podršku oboljelim. Edukacija je i ove godine usmjerena na mlade ljude, ali i marginalizovane nacionalne grupe poput Roma.\nSida se prenosi nezaštićenim polnim odnosom, korišćenjem nestreilisanih igala, trudnoćom sa zaražene majke na bebu. Velika odgovornost za sprječavanje širenje infekcije je na onima koji sumnjaju da su rizična grupa i trebalo bi da se, što prije, testiraju.\nU lokalnim zajednicama širom Srpske, Crveni Krst i udruženja građana, na važnost prevencije upozorile su akcijama dijeljenja letaka i isticanja crvene mašne- simbola borbe protiv side.


Kako da gledate Amazon Prime bilo gde u 2022\nPočetna strana Blog Kako da gledate Amazon Prime bilo gde u 2022\nPublished on: 09. april 2022.\n3 najbolja VPN-a za gledanje Amazon Prime sadržaja u 2022\nKako odabrati najbolji VPN za strimovanje Amazon Prime sadržaja u 2022\nKako da gledate Amazon Prime sadržaj na bilo kom uređaju\nNemate vremena? Slede najbolji VPN-ovi za gledanje Amazon Prime sadržaja sa bilo kog mesta u 2022:\n🥇 ExpressVPN: Održava velike brzine strimovanja, nudi izvorne aplikacije za većinu uređaja i ima odličnu bezbednost. Omogućava 5 konekcije, nudi konkurentske cene i 30-dnevnu garanciju povrata novca.\nPreuzmite najbolji VPN za strimovanje na Amazon Primeu ovde.\nZaista je jednostavno gledati tokom putovanja u inostranstvo svoje omiljene Amazon Prime sadržaje kao što su Reacher ili The Expanse The Rings of Power — potrebno je samo da koristite virtuelnu privatnu mrežu (VPN).\nSajtovi za strimovanje kao što je Amazon Prime ne pružaju iste sadržaje u svim zemljama zbog ugovora o licenci sa trećim licima. Tako da, ako putujete u drugu zemlju, vaši omiljeni naslovi sa Amazon Prime sajta možda neće biti dostupni, ali dobar VPN vam može pomoći da pristupite biblioteci sadržaja iz vaše matične zemlje.\nVPN vam omogućava da se povežete na servere širom sveta. Nakon toga, VPN će zameniti vašu trenutnu IP adresu sa IP adresom vaše nove lokacije, pa će izgledati kao da vršite internet pretragu — i strimujete — sa te lokacije (uključujući i vašu matičnu zemlju).\nTestirao sam najbolje VPN-ove na tržištu u 2022 i uspešno sam pristupio Amazon Primeu sa bilo koje lokacije na svetu uz moja 3 omiljena odabira.\nSamo 3 koraka (brza i laka) do gledanja Amazon Prime sadržaja sa bilo kog mesta u 2022\nKorak 1: Preuzmite i instalirajte VPN koji radi na Amazon Primeu. Preporučujem ExpressVPN jer je brz, jednostavan za upotrebu, a radi i sa drugim popularnim sajtovima za strimovanje kao što su Netflix, Hulu, i Disney+.\nKorak 2: Povežite se sa VPN serverom. Otvorite aplikaciju i odaberite server.\nKorak 3: Prijavite se na Amazon Prime. Pristupite svom Amazon Prime Video nalogu, potražite svoje omiljene emisije i započnite sa maratonskim gledanjem.\nSažetak najboljih VPN-ova za gledanje Amazon Prime sadržaja u 2022:\n1.🥇 ExpressVPN — Najbolji VPN za gledanje Amazon Prime sadržaja.\n2.🥈 CyberGhost VPN — Nudi namenske servere za strimovanje kako biste gledali sadržaje na Amazon Primeu.\n3.🥉 CactusVPN — Koristi Smart DNS za pristup Amazon Primeu, a odličan je za velike porodice.\nKako da odaberete najbolji VPN za gledanje Amazon Prime sadržaja u 2022.\nKako da gledate Amazon Prime sadržaje na bilo kom uređaju.\nNajčešće postavljana pitanja o gledanju Amazon Prime sadržaja sa bilo kod mesta.\n🥇 1. ExpressVPN — Najbolji VPN za gledanje Amazon Prime sadržaja\nExpressVPN je moj omiljeni VPN za strimovanje Amazon Primea — moje kolege i ja, iz Francuske, Australije i Ujedinjenog Kraljevstva, uspeli smo tokom testiranja da gledamo naše omiljene sadržaje sa Amazon Primea nakon povezivanja sa ExpressVPN serverima u našim matičnim zemljama.\nExpressVPN ima 3,000+ servere u više od 90 zemalja, (uključujući Srbiju), tako da će se korisnici iz većine zemalja uspešno povezati sa serverima u svojim matičnim zemljama kako bi gledali Amazon Prime tokom putovanja u inostranstvo. Zahvaljujući velikim brzinama ExpressVPN-a, HD filmovi na Amazon Primeu su se trenutno učitavali i radili stabilno bez baferovanja. Takođe, pošto koristi praktičnu i preciznu ugrađenu alatku za testiranje brzine, nisam trošio vreme na testiranje vremena servera pomoću alatki za testiranje brzine trećih lica.\nZaista mi se sviđa to što ExpressVPN ima snažnu podršku za strimovanje — pored Amazon Prime sajta, on radi i na više od 65 drugih sajtova za strimovanje, kao što su Netflix (US, UK, RS, itd.), Hulu, Disney+ i više, što mi je omogućilo pristup mojim omiljenim sadržajima za strimovanje.\nOn je takođe veoma jednostavan za upotrebu — ima izvornu aplikaciju za Android, iOS, Windows, macOS i Linux, a radi čak i na smart TV-ima i ruterima, što vam omogućava povezivanje sa konzolom video igre. Instaliranje svake aplikacije traje samo 1 do 2 minuta, a njihovi interfejsi su vrlo intuitivni, što olakšava pronalaženje i povezivanje sa serverom. ExpressVPN sadrži i MediaStreamer funkciju za uređaje koji ne podržavaju VPN (kao što su Apple televizori), a tu je i korisno uputstvo sa pojedinačnim koracima za podešavanje na veb-sajtu ExpressVPN-a.\nExpressVPN ima strogu no-logs politiku koja je nezavisno procenjena i potvrđena. Takođe pruža potpunu zaštitu od curenja sa IP-a, DNS-a, kao i curenje podataka sa WebRTC-a. To znači da možete gledati bilo šta na Amazon Primeu, bez evidentiranja ili špijuniranja vaših navika.\nOsim toga, dobijate napredne bezbednosne funkcije kao što su tzv. RAM-only serveri (podaci se ne čuvaju na hard disku i svi podaci sa servera se brišu svaki put kada se server ugasi/ uključi) i savršena direktna tajnost (menja vaš ključ za šifrovanje kako hakeri ne bi imali pristup prethodnim ili budućim ključevima).\nExpressVPN omogućava 5 simultane konekcije i nudi planove sa početnom cenom od 6,67 US$ / mesečno — to je malo skuplje od drugih vrhunskih VPN-ova, ali ma najveću vrednost (zbog čega je naš VPN broj 1 u 2022). Svi planovi sadrže 30-dnevnu garanciju povrata novca.\nPročitajte našu kompletnu recenziju za ExpressVPN\n🥈 2. CyberGhost VPN — Odličan za gledanje Amazon Prime sadržaja sa namenskim serverima za strimovanje\nCyberGhost VPN pruža namenske servere za strimovanje, optimizovane za rad sa Amazon Primeom u 6 zemalja (SAD-u, Ujedinjenom Kraljevstvu, Francuskoj, Nemačkoj, Italiji i Japanu) — ovi serveri su stvoreni za pristup Amazon Primeu (čestim osvežavanjem vaše IP adrese) i održavaju velike brzine strimovanja.\nČak su i moje kolege koje žive u zemljama gde CyberGhost VPN nema namenski server za strimovanje bez smetnji strimovali Amazon Prime preko običnih servera.\nCyberGhost VPN je takođe dobar i za druge poznate sajtove za strimovanje. On ima više od 50 namenskih servera za strimovanje za aplikacije kao što su Netflix (SAD, Ujedinjeno Kraljevstvo, Francuska, Nemačka, Italija, Japan i Švedska), Hulu i HBO Max, kao i za manje poznate sajtove, kao što su Globo (Brazil), 6Play (Francuska) i Rai Play (Italija).\nCyberGhost ima više od 8100+ servera u više od 90 zemalja, njegov dizajn je veoma elegantan i jednostavan za upotrebu. Sviđa mi se njegovo deljenje liste servera prema kategorijama za torentovanje, strimovanje i video igre, a aplikacija vam omogućava čak i da sačuvate svoje omiljene servere.\nIako CyberGhost ima velike brzine, one nisu kao kod ExpressVPN-a — tokom mojih testova, početak epizode Džek Rajana u HD-u je kasnio 2 do 3 sekunde, ali nisam iskusio baferovanje. Kada sam pokušao da gledam iste epizode u 4K, dolazilo je do kašnjenja od 3 sekunde prilikom premotavanja unapred. Ipak, sviđa mi se to što CyberGhost VPN prikazuje procenat opterećenja servera (broj aktivnih korisnika na serveru), što pomaže da izbegnete pretrpane servere — manje opterećeni serveri uvek pružaju veće brzine strimovanja.\nVeoma mi se sviđa funkcija Smart Rules (Pametna pravila) koje pruža CyberGhost VPN (dostupna je samo za Windows i Mac). Ova funkcija vam daje kontrolu nad mnogim prioritetima vezanih za konekciju — na primer, podesio sam da se moj PC automatski povezuje sa VPN serverom u mojoj matičnoj zemlji prilikom pokretanja Amazon Prime Video aplikacije.\nNo-logs politika CyberGhosta nije procenjena, ali kompanija objavljuje izveštaje o transparentnosti koji detaljno prikazuju koliko puta su primili zahteve za podatke korisnika i dokaz da iste nisu prosledili. Takođe, CyberGhost pruža potpunu zaštitu od curenja podataka.\nCyberGhost VPN dozvoljava do 7 istovremenih konekcija, ima jeftine planove (sa početnom cenom od 2,23 US$ / mesečno), i nudi darežljivu 45-dnevnu garanciju povrata novca za dugoročne planove (mesečni plan ima 14-dnevnu garanciju povrata novca).\nPročitajte našu kompletnu recenziju za CyberGhost VPN\n🥉 3. CactusVPN — Odličan za strimovanje na neograničenim uređajima\nCactusVPN dozvoljava neograničene istovremene konekcije, odličan je izbor za velike porodice i one koji imaju više uređaja. Svi u mojoj kući su istovremeno povezali sve svoje uređaje na CactusVPN i svi smo bez problema gledali svoje omiljene sadržaje na Amazon Prime sajtu.\nCactusVPN koristi Smart DNS kako bi omogućio pristup ka više od 340 aplikacija za strimovanje, što je zapanjujuće, a Amazon Prime je među njima. Smart DNS obično radi sa više servisa za strimovanje od običnog DNS-a i ima veće brzine, ali imajte u vidu da Smart DNS ne vrši šifrovanje — ipak, pošto ga koristite samo za strimovanje, to nije veliki problem.\nVeoma mi se sviđa intuitivnost i jednostavnost CactusVPN aplikacija, iako su one dostupne samo na engleskom jeziku. CactusVPN ima aplikacije za Android, iOS, Windows, macOS, kao i za Android TV i Fire TV. Takođe mi se sviđa to što je Smart DNS servis koji omogućava da CactusVPN bude ugrađen u aplikacije — jednim klikom smenjujete VPN i Smart DNS (obe funkcije se ne mogu koristiti istovremeno). ExpressVPN i CyberGhost imaju Smart DNS servise, ali oni zahtevaju ručno podešavanje, što nije najbolja opcija za novije korisnike.\nVeliki nedostatak CactusVPN-a je pad brzine prilikom povezivanja sa udaljenim serverima. Tokom testiranja sam gledao HD video snimke bez baferovanja kada bih se povezao na obližnji server, ali je početak videa kasnio za oko 20 sekundi prilikom povezivanja sa udaljenim serverima kao što su Japan i Australija — moji video snimci su počinjali gotovo trenutno prilikom povezivanja na udaljene servere preko ExpressVPN-a.\nJoš jedan nedostatak je taj što CactusVPN ima servere u samo 22 zemlje (više od pola njih se nalazi u Evropi), pa dosta korisnika neće moći tokom putovanja da se poveže sa serverom u svojoj zemlji kako bi pristupili Amazon Primeu. Osim toga, CactusVPN-ova no-logs politika nije procenjena kao kod ExpressVPN-a, ali oni ne izdaju izveštaje o transparentnosti kao CyberGhost VPN.\nCactusVPN ima fleksbilne platne planove sa početnom cenom od 3,56 US$ / mesečno, i svi planovi pružaju 30-dnevnu garanciju povrata novca.\nPročitajte našu kompletnu recenziju za CactusVPN\nKontinuirano pristupa Amazon Prime sajtu. VPN mora biti sposoban za pristup Amazon Primeu non-stop. Testirao sam svaki VPN sa ove liste u različitim periodima dana, i svi oni su uvek uspešno pristupili Amazon Primeu.\nOdlična podrška za strimovanje. VPN bi trebalo da podržava i druge popularne sajtove za strimovanje. Svaki VPN sa ove liste može pristupiti aplikacijama kao što su Netflix, Hulu i Disney+.\nVelike brzine strimovanja. Svi VPN-ovi smanjuju vaše brzine zbog vremena koje im je potrebno da šifruju vaše podatke, ali najbolji VPN-ovi mogu da svedu ovo usporavanje na minimum i održe velike brzine. Svi VPN-ovi sa ove liste pružaju velike brzine strimovanja, mada je ExpressVPN najbrži.\nJednostavnost upotrebe. Svi VPN-ovi sa ove liste podržavaju većinu uređaja, jednostavni su za instaliranje i imaju dizajn lak za upotrebu.\nSnažna bezbednost. Preporučujem samo one VPN-ove koji sadrže standardne bezbednosne funkcije, kao što su 256-bitno AES šifrovanje (vrsta šifrovanja koju koriste banke), no-logs politiku (sprečava VPN u evidentiranju vašeg saobraćaja), zaštitu od curenja i sigurnosni prekidač (prekida konekciju sa internetom ako se prekine vaša konekcija sa VPN serverom i tako sprečava curenje podataka).\nDobra vrednost. Svi VPN-ovi ovde nabrojani imaju dodatne funkcije kao što je podeljeno tunelovanje (možete odabrati koje aplikacije mogu da koriste VPN konekciju, a koje ne), dozvoljavaju više istovremenih konekcija (ExpressVPN dozvoljava 5 konekcija, dok CactusVPN dozvoljava neograničen broj konekcija) i svaka kupovina pruža garanciju povrata novca.\nKako da gledate Amazon Prime sadržaj na PC ili Mac uređaju\nOdaberite dobar VPN koji radi na Amazon Primeu. Preporučujem ExpressVPN jer uvek radi na Amazon Primeu, ima velike brzine i pruža jednostavne aplikacije za Windows i macOS.\nPreuzmite i instalirajte VPN. Ovaj proces bi trebalo da traje samo 1 do 2 minuta. Pratite priložena uputstva.\nOtvorite VPN aplikaciju, povežite se sa serverom i prijavite se na svoj Amazon Prime nalog. Sada možete gledati Amazon Prime bilo gde na svetu.\nKako da gledate Amazon Prime sadržaj na pametnom telefonu ili tabletu\nOdaberite VPN koji radi na Amazon Primeu. Moj odabir je ExpressVPN zbog jednostavne aplikacije za Android i iOS.\nPreuzmite i instalirajte VPN aplikaciju. Pronađite aplikaciju u prodavnici aplikacija za vaš uređaj i preuzmite je. Pratite priložena uputstva kako biste dovršili postavku.\nOtvorite VPN aplikaciju, povežite se sa serverom i otvorite Amazon Prime. Sada ste spremni za maratonsko gledanje najnovijih serija.\nKako da gledate Amazon Prime na pametnom TV-u\nPreuzmite VPN koji je kompatibilan sa vašim ruterom. Svi uređaji povezani na internet preko rutera biće zaštićeni VPN-om. ExpressVPN ima aplikacije za rutere koje su jednostavne za instaliranje.\nZa Android TV-e. Preuzmite VPN aplikaciju iz prodavnice aplikacija za vaš uređaj. ExpressVPN ima aplikaciju za Android televizore koja se lako instalira. Nakon instaliranja aplikacije, pregledajte meni servera i povežite se na željenu lokaciju.\nZa TV-e koji nisu Android. Preuzmite i instalirajte VPN na vaš ruter — ExpressVPN ima izvornu aplikaciju rutera i pruža odlična uputstva korak po korak. Nakon podešavanja parametara rutera i VPN-a, svi uređaji koji su povezani na ruter biće takođe povezani i na VPN.\nOtvorite Amazon Prime. To je to. Sada možete da gledate Amazon Prime na svom pametnom TV-i ili Android TV-u.\nKako da gledate Amazon Prime sadržaje na svojoj konzoli za video igre\nPreuzmite VPN koji može pristupiti Amazon Primeu i koji je kompatibilan sa vašim ruterom. Instalirajte VPN na ruter i svi uređaji povezani na mrežu biće zaštićeni, uključujući i vaš Xbox ili Playstation konzolu. Moj izbor je ExpressVPN jer ima velike brzine i aplikaciju za rutere koja je jednostavna za upotrebu.\nPovežite se sa VPN serverom. Povežite VPN svog rutera sa serverom.\nOtvorite Amazon Prime. Nakon što je VPN instaliran i pokrenut na ruteru, konzola za video igre koju povežete sa ruterom biće zaštićena. Otvorite Amazon Prime na svom uređaju i strimujte.\nKako da gledate Amazon Prime sadržaj preko Amazon Fire Stick uređaja\nPreuzmite VPN iz Amazon prodavnice aplikacija koji radi na Amazon Primeu. ExpressVPN ima jednostavnu aplikaciju za Amazon Fire Stick.\nPovežite se sa VPN serverom. Otvorite VPN aplikaciju na svom Amazon Fire Stick uređaju i povežite se sa serverom.\nPokrenite Amazon Prime. Sada možete gledati Amazon Prime sa bilo kog mesta preko svog Amazon Fire Stick uređaja.\nNajčešće postavljana pitanja (FAQ) — Kako da gledam Amazon Prime sadržaj sa bilo kog mesta u 2022\nKoji VPN je najbolji za gledanje Amazon Prime sadržaja?\nDa li svi VPN-ovi rade na Amazon Primeu?\nDa li mogu da gledam Amazon Prime preko besplatnog VPN-a?\nZašto Amazon Prime nema iste sadržaje u svim zemljama?\nExpressVPN je najbolji izbor za gledanje sadržaja na Amazon Primeu. Uvek pristupa Amazon Primeu, njegove brzine su među najvećim na tržištu, jednostavan je za upotrebu i radi na više od 65 drugih sajtova za strimovanje.\nIpak, svi VPN-ovi sa ove liste su odlični za strimovanje Amazon Prime sadržaja. CyberGhost VPN ima poseban server za strimovanje Amazon Primea (i više od 50 drugih servisa za strimovanje) koji je optimizovan za najveće brzine strimovanja, dok CactusVPN dozvoljava neograničen broj uređaja, tako da cela porodica može gledati različite sadržaje na Amazon Prime sajtu istovremeno.\nNe, postoje VPN-ovi koji ne mogu pristupiti Amazon Primeu. Mnogi servisi za strimovanje kao što je Amazon Prime blokiraju VPN saobraćaj, ali dobar VPN može pristupiti najboljim aplikacijama za strimovanje.\nExpressVPN je moj omiljeni VPN za gledanje Amazon Prime sadržaja zbog neverovatne brzine i velike mreže servera (3,000+ servera u više od 90 zemalja), pa se većina korisnika, uključujući i korisnike iz Srbije, mogu povezati sa serverom u svojim matičnim zemljama tokom putovanja u inostranstvo.\nMoguće da možete, ali čak i besplatni VPN-ovi koji rade na Amazon Primeu obično imaju ograničene podatke — na primer, besplatni plan koji pruža Windscribe radi na Amazon Primeu, ali ograničava vaše podatke na 10 GB mesečno. Takođe, većina besplatnih VPN-ova ne radi na Amazon Primeu, fale im bezbednosne funkcije, imaju male brzine i nisu jednostavni za upotrebu.\nPreporučujem vam da kupite dobar premium VPN kao što je ExpressVPN, koji neprekidno radi na Amazon Primeu, održava najveće brzine, ima vrhunske bezbednosne funkcije i pruža neograničene podatke.\nAmazon Prime ima ugovore o autorskim pravima i ugovore o licenci sa više trećih lica emitovanje sadržaja u samo određenim zemljama. Na primer, Amazon Prime može imati prava da emituje film u SAD-u, ali ne i u Ujedinjenom Kraljevstvu. Ukoliko bi emitovao film u Ujedinjenom Kraljevstvu, Amazon Prime bi prekršio ugovor o licenci.\nIpak, dobar VPN vam omogućava da se povežete sa serverom u vašoj matičnoj zemlji prilikom putovanja u inostranstvo, tako da možete imati pristup svojim Amazon Prime sadržajima. Moj izbor je ExpressVPN, koji ima izuzetno velike brzine, servere u više od 90 zemalja i jednostavne aplikacije za sve najpoznatije platforme.


Humanitarna likovna kolonija za lečenje male Mione | Bačka Palanka Info - Vodič kroz Bačku Palanku\nNaslovna / Vesti / Humanitarna likovna kolonija za lečenje male Mione\nHumanitarna likovna kolonija za lečenje male Mione\nseptembar 15, 2017\tVesti, Kultura\nOpštinska organizacija invalida rada u Bačkoj Palanci organizovala je likovnu koloniju kojoj su se odazvali članovi Udruženja likovnih umetnika „Petar Tomić“ iz Bačke Palanke, ali i drugi umetnici.\nKolonija, po tradiciji, jer je i prošle godine prihod od prodatih slika bio uplaćen za lečenje jednog dečaka iz Gajdobre, namenjen je u humanitarne svrhe.\nOvoga puta novac od prodatih slika namenjen je za lečenje dvoipoogodišnje Mione Kojadinović iz Bačke Palanke.\nSlike koje su umetnici uradili postavljene su na portal backapalankavesti.com tako da su dostupne svim potencijalnim kupcima.\nOdržavanje likovne kolonije pokrenuli smo sa ciljem da pomognemo oboleloj Mioni Kojadinović, a ovoga puta u tome su nam pomogli umetnici, kaže Nedeljko Baćina, predsednik Opštinske organizacije invalida rada u Bačkoj Palanci.\nKako je istakao odziv slikara je bio impozantan i svi oni su “izrazili dobre namere u želji da pomognu bolesnom detetu“.\nSlike će biti prodate na aukciji preko pomenutog portala, a petnaestak radova počeće licitaciju po početnoj ceni od 3.000 dinara po slici.\nTakođe, radovi se mogu pogledati i u prostorijama naše organizacije koje se nalaze u Ulici Kralja Petra Prvog broj 23.\nSlikar Nedeljko Šušnica koji je priložio dva rada kaže da su umetnici Udruženja „Petar Tomić“ još jednom pokazali svoju humanost.\nRadovi su dimenzija 70h50 centimetara, a svi smo došli sa iskrenim željama da pružimo pomoć maloj Mioni i pomognemo joj da ozdravi, dodaje Šušnica.\nPrema njegovim rečima, umetnici su, svi do jednog, spremni da se ponovo nađu i svojim radovima pruže pomoć onima kojima je potrebna.\nČlanovi našeg udruženja i ranije su uzimali učešća na humanitarnim likovnim kolonijama koje su održavane, na primer, u Vrbasu, Baču, Somboru i Beočinu, a bilo smo i učesnici međunardnih likovnih kolonija, poručuje Šušnica.\nTagovi:Bačka Palanka Vesti Glavna Miona Kojadinović Nedeljko Baćina Nedeljko Šušnica Petar Tomić


Tema: Da li moze?\n24.07.2004., 12:33 #1\n1.Ovako interesuje me da li mogu da stavim graficku od 128mb? Treneutno imam na kompjuteru 64mb graficku 4x/2x od 64 bita. Imam maticnu plocu msi 645max-u. Ja sam gledao na msi sajtu pise ovo SIS® 645DX Chipset\n- Support 64 bit P4 processors at 533MHz\n- Support 32 bit AGP 4x/2x slot... izmedju ostalog.\nZnaci cini mi se da ploca podrava 32bita a imam club 3d nwidiiu od 64bita znaci ona meni ne radi na 64 nego na 32... Znaci mogu da ubacim od 128mb ili od 512mb? Prvensveno me zanima od 128mb.\n2.Probao sam pre neki mesec da overklokujem procesor, e i za msi imam program fuzzy logic u biosu sam cekirao da moze da se overklokuje znaci gde mi je bilo 100mhz nisam mogao stati na 100mhz kada sam ga cekirao onda sam mogao strelicama da stanem na tih 100mhz znam da sam i tu probao ali ja stavim na 110mhz ali kada se podigne sistem on radi na staro?\nTakodje sam i preko fuzzy logica probao dignem na 110mhz i save a on nista i dalje radi na 100mhz?\nNeverujem da je tu nesto zakljucano i da nedozvoljava jer i moj drug ima isti celeron pa je podigao neznam kako ali jeste. Znaci sta je u pitanju?\nP.S. Samo bez odgovora kako je celeron sranje i ne vredi da se overkolkuje jer ima malo kesa(svi to znamo)... meni to nije vazno ja hocu vise to da probam i zanima me zasto nece...? I ako moze objasnjene a ne link ka sajtu.\n24.07.2004., 16:06 #2\nal se ti izlupeta decace....\n64-bitni agp, ako i postoji, nema ga ni na jednoj desktop ploci..... tj. svi agp slotovi su 32bitni, a to da li je kartica 32, 64, 128 ili 256bitna zavisi od memorijskog kontrolera kartice tj odnosi se na komunikaciju izmedju grafickog procesora i memorije na grafickoj\nda li mozes da stavis karticu sa vise memorije ili ne ne zavisi od toga koliko ona ima memorije, vec na kom naponu radi... tj, ako stavis karticu koja je agp8x kompatibilna na plocu koja ne moze da joj isporuci odgovarajuci napon, spalices karticu.... a na tu plocu mozes da stavis i gf4mx sa 256mb ako takva kartica postoji\nklokovanje proca radi uvek preko biosa a te programe bolje batali... em je jednostavnije, em sigurnije\na to da neki proc ne valja i ne vredi da se klokuje jer ima malo kesa je totalna glupost.... a mrzi me i da pocnem da objasnjavam zasto\n24.07.2004., 19:27 #3\nInteresuje me da li mogu onda da stavim graficku na kojoj pise 8x/4x/2x? Da li to znaci da ta graficka podrzava i 4x/2x ili moram da imam slot koji podrzava i 8x bas?\nZnaci mogu li da stavim graficku na kojoj pise 8x/4x/2x?\nI sta znaci u amibios setup u frequency i voltage 'spread spectrum' zasta sluzi i sta se desava kada je disabled a sta kada je enabled?\n24.07.2004., 19:51 #4\n25.07.2004., 19:50 #5\nproveri voltazu kartice i ploce pa ces vec videti.... inace svaka 8xagp kartica moze da radi i u 4x rezimu....\nspread spectrum (ako se ne varam) sluzi za ubacivanje sumova u zracenje koje izlazi iz monitora i kompa i koristi se za prevenciju snimanja zracenja i spijuniranja racunara na taj nacin.... znaci potpuno neupotrebljivo na kucnim racunarima jer oprema za tu vrstu prisluskivanja opasno kosta\n25.07.2004., 22:12 #6\nOva tema je vise za hardware, pa tamo bi ti se jos vise ljudi smejalo za ovakvo pitanje\nStavi u taj bilo koju noviju karticu! jer sve rade na 1.5V-nom AGP slotu. Ako na sebi ima prikljucak za struju utaknes napajanje i to je to.\nA ako nisi upoznat za hardware-om zasto se pravis pametan? Sirine sabirnica tebe u opste ne treba da zanimaju.\nOvako u krajnjem slucaju udji u prodavnicu i pitaj "POSTENOG" prodavca sta ide na tvoju plocu i on ce ti ljubazno dati najskuplji proizvod u svojoj omanjoj prodavnici (Inace nekada dok je bio autoserviser to mu je bila garaza te otuda ta izbocina na sredini njegovog radnog prostora. To su daske koje pokrivaju rupu-znas vec cemu ona sluzi. "I RUPA JE 128-bitna" ).\n25.07.2004., 23:52 #7\nDobro, bez sadje.\nA ti sto se pravis pametan i postavljas pametn a pitanja sto sve ovo napisa(nalupa) u softveru?\nPrvo nauci razliku izmedju softvera i hardvera pa onda napadaj ljude koji nesto znaju :wink:\n26.07.2004., 00:20 #8\nOpusti se, (samo ti ime kaze da si kuler) mislim da pitanja ako neko nesto nzna treba da budu konkretna. A ne u fazonu pozoves vodoinstalatera i kazes mu sta te muci, a onda krenes da mu objasnjavas kako je tu cev fi-180, i pravis se kako si upucen u njegovu struku, a ustvari si lajk. Sto se toga tice cini mi se da je administrator temu i prebacio na hardware!!!\nOhladimo se malo pa mirnim tempom bez svadje idemo u nove pobede\nA ako mislis na odgovor u vezi spyware-a i hdd-a sa proveravanjem ulaznica to je trebalo da bude sala, a ne da izazove onakvu reakciju!!!!\n26.07.2004., 00:24 #9\nNo smeta mi kad neko trazi pomoc od nekoga i onda se pravi toliko pametan kao da zna odgovor na pitanje koje je postavio.


Gde grešite kada je ČIŠĆENJE prašine u pitanju — Page 2 of 3 — Wannabe Bride\nZaboravite da očistite radijatore i klima uređaje\nDa, većina vas bude premorena čisteći nameštaj, slike po zidu, figurice u domu i toalet tako da često zaboravite da očistite klimu, radijator ili grejalice, a baš tamo se skrivaju velike količine prašine, što znači da ćete vi očistiti kuću, a prašina će opet izleteti iz ovakvih uređaja i nataložiti se na stvarima. Stoga je zgodno povremeno ih očistiti pomoću usisivača.\nBrisanje “na suvo”\nI u ovom slučaju prašina će se samo razneti i pasti da drugu površinu. Zato neka krpica kojom čistite bude vlažna dok brišete jer će se tako čestice zadržati na krpi, a neće padati po podu ili nameštaju.


Tehnologija koju zahtijevaju svi objekti\nAEROTEH već 20 godina , projektira, izvodi radove, pušta u rad i nudi uslugu održavanja sustava automatizacije ventilacije, tehničke zaštite i grijanja.\nNeka i Vaš projekt bude moderno, ekonomično, ekološki opremljen našim najnovijim rješenjima.\nBMS - automatizacija sustava ventilacije i klimatizacije (HVAC)\nEMS - elektroinstalacija jake i slabe struje\nvlasnici zgrada imaju niže troškove energije, a veću energetskom učinkovitost - ekološki pristup\nSustav automatike omogućuje:\nregulaciju žaluzina, roleta, tendi (uz mogućnost regulacije ovisno o određenim parametrima – položaj sunca)\nEMS – elektroinstalacija jake i slabe struje


Kako da dobijem 100 evra - odgovori na pitanja o isplati pomoći | PROPISI.NET | Svi propisi Republike Srbije online\nNaslovna Pravo Kako da dobijem 100 evra – odgovori na pitanja o isplati pomoći\nKako da dobijem 100 evra – odgovori na pitanja o isplati pomoći\nGrađani Srbije moći će od petka da se prijave za novčanu pomoć od 100 evra, a isplata će početi najkasnije 1. juna. Penzioneri i korisnici novčane socijalne pomoći novac dobijaju automatski, bez prijave.\nMinistarstvo finansija dalo je odgovore na najčešća pitanja o isplati pomoći koja su u nastavku teksta:


SportDC - Vesti - Premijer liga BiH - Borac opet lider\nČetvrtak, 24.06.2021 18:06\nFudbaleri Borca i Krupe sastali su se danas u susretu 29. kola Premijer lige BiH, a meč koji se na neki način može okarakterisati i lokalnim derbijem ponudio je određenu dozu uzbuđenja. Oba tima na proljeće igraju dosta solidno, a Borac je imao priliku da se eventualnom pobjedom vrati na vrh premijerligaške tabele, dok je Krupa željela pozitivnim rezultatom nastaviti svoj doslovni povratak iz mrtvih, s obzirom na to da je ne tako davno bila potpuno otpisana.\nBorac je u ovaj duel ušao kao apsolutni favorit, a iako su gosti od samog početka meča djelovali nešto agilnije u ofanzivi, Borac je iz prve šanse stigao do vodstva. U 10. minuti je Almedin Ziljkić sjajnom loptom pronašao Subića, ovaj je odigrao dobru povratnu loptu u sredinu, a tamo je Stojan Vranješ reagovao na najbolji način i pogodio za 1:0. Bio je to njegov 12. gol u sezoni, čime je došao na vrh liste strijelaca.ž\nRani pogodak Vranješa značio je samo jedno, povratak Borca na vrh premijerligaške tabele četiri kola do kraja. Borac ima isti broj bodova kao i Sarajevo, ali je nakon pogotka Vranješa imao za jedan gol bolju gol razliku. Svjesno ili nesvjesno, Banjalučani nakon gola i perioda od desetak minuta kvalitetne igre, polako počinju da se povlače, a Krupa preuzima inicijativu.\nJako lijepo su funkcionisale kombinacije gostujućih fudbalera, ali samo do kaznenog prostora Borca. Tamo Krupa nije uspijevala da napravi probleme, a jedini igrač koji je bio u stanju da ozbiljno zaprijeti Borcu bio je Nikola Mandić. Ipak, njegovi udarci su u nekoliko navrata bili neprecizni, ili je golman Nikola Lakić bio dovoljno oprezan.\nPrvi dio tako je okončan sa 1:0, a u drugom dijelu slika je na terenu bila nešto drugačija i općenito je meč bio manje sadržajan. Nije Borac ozbiljnije prijetio kroz najveći dio drugog poluvremena, ali nije prijetila ni Krupa, kojoj je polako ponestajalo snage kako je vrijeme odmicalo.\nTrener Borca Marko Maksimović je izmjenama pokušao podići nivo igre svog tima, a to mu je djelomično i pošlo za rukom, jer je u 73. minuti nakon ubačaja sa strane rezervista Marko Brtan šutirao glavom, a lopta je pogodila prečku, nakon što je prethodno zakačio i golman gostiju Vasilije Kolak.\nŠansu je u 79. minuti imao i Panagiotis Moraitis, ali je njegov udarac nakon solo prodora odlično odbranio Kolak.\nPromjena do kraja meča nije bilo, pa je Borac slavio minimalan trijumf i vratio se na vrh tabele. S druge strane, Krupa je sa 22 boda pretposljednja, sa identičnim brojem bodova koji ima i posljednji Radnik.\nPremijer liga BiH Muškarci m:tel Premijer liga BiH Borac Krupa Bosna i Hercegovina Republika Srpska Banja Luka\nSavjeta za sport grada Bijeljina našao krivca za posrtanje Rdanika\nIz Semberije u Sarajevo: Nedim Mekić i Ognjen Stjepanović zadužili opremu Željezničara\nSada i definitivno: Krupa napustila Premijer ligu\nDani odluke pred Krupom\nKrupa zasluženo ostala u ligi\nJakirević čuva Bilbiju\nKrunić krenuo na potpis ugovora\nAmar Osim odbio Leotar\nPotpuni raspad Radnika


Hocu.ba Prijavite se za Shami Arabic online program – Hocu.ba\nPrijavite se za Shami Arabic online program\nArapski online program Studi Shami (Levantine) pruža priliku studentima da nauče sve relevantniji i kritički dijalekt, poznat kao Amiia. Program predstavlja optimalnu priliku za sticanje vještina arapskog jezika, pružajući sve materijale za učenje koji su potrebni. Predavači su iskusni i visoko kvalifikovani nastavnici koji govore tečno arapski ili engleski jezik.\nArapski jezik govori skoro 42 miliona ljudi u četiri arapske zemlje: Jordanu, Palestini, Libanonu i Siriji. Šami je najrazumljiviji dijalekt za ljude koji obuhvataju regiju MENA (uključujući zemlje Zaljeva i arapske zemlje u najsjevernijim oblastima afričkog kontinenta, kao što su Maroko, Tunis, Alžir, Egipat i Libija). Program omogućava komunikaciju sa velikom publikom u arapskom svijetu učenjem šamijskog dijalekta.\nMogu se prijaviti svi zainteresovani. Više informacija na linku: https://letslearnonline.org/courses/study-shami-arabic-online/\nPoslati cv na mail adresu [email protected] ili posjetiti link adresu https://letslearnonline.org/registration-form/\nAutor Hocu.ba praksa arapski kurs online program shamiarabic\n« Konkurs za stipendiju iz oblasti računovodstva, Australija\nZapošljavate radnike? Objavite besplatno oglas na Novi Posao »


Moto Z3 Play ima senzor otiska prsta sa strane\nPočetnaVestiMobileMobilni telefoniMoto Z3 Play ima senzor otiska prsta sa strane\n19.04.2018 10:10 | 0 Mobile\nObjava Moto Z3 Play telefona se očekuje uskoro, a sada imamo i prilično jasnu ideju šta možemo da očekujemo od uređaja, kada su izgled i specifiacije u pitanju. Delom, ovo je zbog toga što se telefon pojavio na FCC listingu, koji nam je otkrio karakteristike uređaja, a imali smo i rendere telefona.\nSada nam još bolji uvid u uređaj daje Poetic Cases. Fotografije zaštitnih kućišta Moto Z3 Play telefona otkrivaju prednju stranu uređaja, koju čini 18:9 displej, kao i poleđinu, gde je smešten sistem sa dve kamere.\nOno što je zanimljivo, jeste veliki izrez oko onoga što deluje kao power taster, ispod dugmića za zvuk. Na Z3 Play modelu, ovaj taster izgleda veći nego uobičajeno, a da li je razlog ovoga to što se u njemu nalazi i senzor otiska prsta, ostaje da se vidi.\nMoto Z2 Play je senzor otiska prsta imao s prednje strane, ispod displeja. Moto Z3 Play bi mogao pomenuti senzor imati na poleđini, ali renderi kućišta ne otkrivaju nikakve izreze na poleđini kućišta.\nMoto Z3 Play bi trebalo da ima i 6-inčni ekran, Snapdragon 636 čipset i kombinaciju 4GB RAM + 32GB skladište ili 6GB RAM + 128GB skladište. Očekuje se i baterija kapaciteta 3000mAh. Sistem sa dve kamere na poleđini će se sastojati od 12MP + 8MP senzora, a s prednje strane se nalazi 5MP selfi kamera.\nAmazon objavio efikasan Android pregledač, pod nazivom Internet


IZ ARHIVE Godina „Gospodara Vučića“ – kako se kalio vođa | Politički život\nU POSLEDNjA 24 SATA U SRBIJI OD KORONAVIRUSA PREMINULA JOŠ JEDNA OSOBA, UKUPNO 740; REGISTROVANO 83 NOVOOBOLELIH; 23 OSOBE SU NA RESPIRATORIMA\nTANjA FAJON: IZVEŠTAJ EVROPSKE KOMISIJE O NAPRETKU SRBIJE SIGURNO DA NEĆE BITI MNOGO POZITIVAN\nENTONI GODFRI: DONALD TRAMP VIDI DA VUČIĆ IMA MUDROST I VIZIJU DA ISKORISTI ŠANSU ZA EVROPSKU BUDUĆNOST SRBIJE\nMIHAILO MEDENICA: USPRAVI SE, SRBINE MOJ, NEĆE TE NOGE ČEKATI DOVEKA\nBORIS DŽONSON NAJAVIO DRUGI TALAS EPIDEMIJE: SLEDE RESTRIKCIJE NA OKUPLjANjA, MOGUĆ I KARANTIN\nGORAN VESIĆ: UPRKOS PANDEMIJI U BEOGRADU SE GRADI VIŠE NEGO LANE\nPočetna strana > Rubrike > Politički život > IZ ARHIVE Godina „Gospodara Vučića“ – kako se kalio vođa\n27. avgusta 2013. godine NSPM je objavio autorski tekst Đorđa Vukadinovića (nekoliko dana ranije objavljeno i u Vremenu), pod naslovom Godina „Gospodara Vučića“ – kako se kalio vođa. U tom trenutku, mnogi još nisu bili svesni šta se u Srbiji dogodilo godinu dana ranije, a mnogi su - uključujući i neke aktuelne opozicionare - još imali iluzija o "reformskom kapacitetu" naprednjačke vlasti. Tekst objavljujemo integralno, a komentare (175) možete pogledati na linku izvornika.\nJedva da je prošlo godinu dana, a već kao da se u nekoj dalekoj i nepojamnoj prošlosti gubi podatak da je do položaja najmoćnijeg čoveka u državi, onog čije ime se – bez obzira na to da li ste pristalica ili protivnik – izgovara sa šapatom i zebnjom, Vučić stigao nakon jednog od najubedljvijih poraza u svojoj političkoj karijeri, koja je, tek to sada zvuči neverovatno, porazima i neuspesima različitih vrsta više nego obilovala.\nPravi premijer ove vlade biće Aleksandar Vučić, koji je za nepuna dva meseca nakon đurđevdanskih izbora od gotovo potpunog gubitnika postao „gospodar Vučić“\nProšle godine u ovo vreme, nekoliko dana PRE nego što je vlada zvanično formirana, na ovom sam mestu napisao tekst pod nazivom „Prvi srpski trijumvirat – ko će biti premijer“. Pitanje je bilo retoričko – a odgovor više nego jasan i eksplicitan. Pravi premijer ove vlade biće Aleksandar Vučić, koji je za nepuna dva meseca nakon đurđevdanskih izbora od gotovo potpunog gubitnika postao „gospodar Vučić“. S druge strane, Ivica Dačić, privremeni gospodar situacije i čovek od koga je, naizgled, u tom trenutku sve zavisilo, upao je u negativnu spiralu za koju nije jasno da li će se uopšte i kako zaustaviti.\nPre samo godinu i nešto, u trci za Beograd, trećoj zaredom, Vučić je skoro do nogu potučen od Dragana Đilasa i tada još relativno jedinstvenih demokrata. Čitaoce, kao i većinu ljudi, uostalom, najteže je ubediti da sve što se desilo nije nužno moralo tako da bude, da nije sve rezultat nekog plana i zavere, odnosno, da je u politici i istoriji, slično kao i u običnom životu, mnogo toga rezultat pukog slučaja i sticaja (ne)srećnih okolnosti. Tako je i sa ovim uspehom Aleksandra Vučića. Razume se da nije sve plod gole slučajnosti, naravno da su postojali razni planovi i scenariji – i njegovi i sa njim – ali se isto tako lako moglo dogoditi da oni padnu u vodu, a da Vučić danas u srpskom parlamentu predvodi neveliku grupu odmetnutih evro-naprednjaka. Što se to nije dogodilo, zasluga je, pre svega, opuštenosti pobednika majskih izbora – među kojima, ponovimo to još jednom, Vučić nije bio.\nJer ovo je primarno bila vlada Nikolića i Dačića. Donekle i Dinkića. U velikoj meri i – to sada deluje kao gorka šala – Miroslava Miškovića. Kumovao joj je malo i Milorad Dodik. Činilo se da su i Rusi, ili barem ambasador Konuzin, za to aktivno navijali. (Ali odlučili su, kao i obično, Amerikanci.) Vučić gotovo da nigde nije figurirao u tim kombinacijama, sem kao agilni „Tomin operativac“, sa kojim ovaj baš i nije uvek u najidiličnijim odnosima. Mislim da je do vrha stigao više zato što su ga potcenili i pogrešno procenili – a ne zato što je neka „nevidljiva ruka“ vodila njegovu karijeru i postavila ga na sadašnje mesto. Drugim rečima, ne verujem baš u teorije nekih od mojih komentatora (i, naravno, svih preostalih radikala) kako je on od početka bio „spavač“ i „ubačeni element“ u patriotskim redovima. Mnogo sam skloniji varijanti da je Vučićev uspeh, manje-više, njegov sopstveni proizvod – njegove ambicije, njegove frustracije, njegove inteligencije i njegove energije. I, nadasve, razume se, njegove upornosti i njegovog lukavstva.\nTrebalo je u pravom trenutku povući pravi potez i iskoristiti majski trijumfalizam i euforiju kod Nikolića i Dačića. Pa nagovoriti Nikolića da podnese ostavku na mesto predsednika stranke – „predsednik svih građana“ je to mogao (p)ostati i običnim zamrzavanjem funkcije – i tako ovoga od čoveka od kojeg zavisi praktično sve u vladi i stranci svesti na uglavnom protokolarnu ulogu „engleske kraljice“ i ceremonijal-majstora. (Iz koje se Toma sada pokušava čupati kroz neformalnu koaliciju sa Dačićem.) Pa zatim odglumiti ličnu nezainteresovanost za formiranje vlade i pristanak ultimativno usloviti funkcijom „koordinatora bezbednosnih službi“, koja je prethodno doslovno izmišljena za Mikija Rakića. Pa onda odabrati skoro idealnu metu u liku Miroslava Miškovića, značajno oslabljenog nakon prodaje „Maksija“, a koji je, tokom godina, postao simbol i oličenje srpske tranzicije i svega lošeg u njoj.\nVučić je u priču uleteo na kraju i iz drugog plana, pomalo kao duh iz boce, stečajni upravnik i dželat – u stvari, pomalo od svega toga – jednog već uveliko uzdrmanog, unutrašnjim sukobima razdiranog „žutog dvora“ i čitave postpetoktobarske političke scene\nTime mi, naravno, na pada na pamet da eliminišem ulogu Zapada u čitavoj priči. Naprotiv. Pa Nikolićev i Vučićev uspeh je živi i najbolji mogući dokaz da bez podrške ili barem odobrenja Zapada nije moguće doći na vlast u Srbiji. Jer, pre svega nabrojanog u prethodnom pasusu, trebalo je ubediti sumnjičave zapadne diplomate, od Štefana Filea, preko Hojzgena do Filipa Rikera, Gordona i nekih drugih, važih ali medijski anonimnih, koji su, prema svedočenju izvora naša dva veoma dobro obaveštena ambasadora, konstatovali da je Vučić „veoma konstruktivan“ i „odličan tip“. Dakle, po svoj prilici, ni ovaj put nije se moglo bez njihove saglasnosti i „autorizacije“. Ali hoću da kažem da bi bilo pogrešno, ili bar suviše pojednostavljeno, svesti sve na formulu „engleski čovek“, „strani agent“, itd. Kao što rekoh maločas, Vučić je u priču uleteo na kraju i iz drugog plana, pomalo kao duh iz boce, stečajni upravnik i dželat – u stvari, pomalo od svega toga – jednog već uveliko uzdrmanog, unutrašnjim sukobima razdiranog „žutog dvora“ i čitave postpetoktobarske političke scene. Pošteno govoreći, i to je značajan element kojem Vučić može da zahvali makar za jedan deo podrške koju danas uživa.\nElem, ako nam nije naprosto „postavljen“ od strane „gospodara sveta“ (pa onda mi, jadni i siroti mali hrčki, je li, tu ništa nismo krivi i ništa ne možemo) postavlja se pitanje – kako nam se onda dogodi(l)o, odnosno, u čemu je tajna ovakvog i ovolikog Vučićevog uspeha?\nRekao bih, pre svega, u kombinaciji koncentrovane moći i indukovane popularnosti.\nVučić je godinama bio jedan od najnepopularnijih političara, delom zbog nesumnjive arogancije i agresivnosti u javnim nastupima, a delom zbog konstantne prljave kampanje protivnika, kojima se činio kao zahvalna i bogomdana meta – što ga je sigurno frustriralo i nerviralo. I u stranci i u javnosti – za razliku od Tome, kome je pripala uloga „dobrog čoveka iz provincije“ i kojeg su svi simpatisali – Vučić je, zajedno sa Todorovićem, bio onaj „rđavi policajac“, koji obavlja prljavi posao, mrgodi se, viče, svađa, preti i uteruje strah. A sada se odjednom i doslovno kupa u enormnoj popularnosti, koja, u najboljem slučaju, podseća na onu Miloševićevu sa samog početka, Koštuničinu posle 5. oktobra i Đinđićevu posle smrti. A možda ih i premašuje.\nNaravno da tu ima i mnogo preterivanja, udvorištva i šlihtanja, kako kod anketiranih, tako i kod anketara. Neke agencije za istraživanje javnog mnjenja koje se poslednjih meseci pojavljuju kao pečurke posle kiše i čiji rezultati dobijaju masovan publicitet deluju manje kao istraživačke kuće, a više kao agencije za ispunjavanje Vučićevih snova. Neka pitanja u anketama koje se vrte po kontrolisanim medijima su nesumnjivo metodološki pogrešna i sugestivna, neki procenti su očigledno naduvani (Teško da baš 75 odsto građana podržava ono štoVučić radi, da 85 odsto podržava rekonstrukciju vlade itd). Ali, nezavisno od toga, nema sumnje da su mu rejtinzi raelno zaista visoki, kao i da bi na izborima koji bi se sada održali verovatno dobio dovoljno glasova da – sa manjinskim strankama i, eventualno, Rasimom Ljajićem – samostalno formira vladu.\nU Vučićevom slučaju je očito došlo do neke vrsta pozitivne povratne sprege u kojoj mu je moć koju je vešto stekao tokom prošlogodišnjeg postizbornog raspleta pomogla da značajno poveća ličnu popularnost, a onda je ta popularnost postala dodatni element u jednačini moći – što mu dodatno povećava popularnost – i tako u krug.\nVučić ostavlja utisak kao da sve zna i sve kontroliše. I politički protivnici i obični građani doživljavaju ga kao otelotvorenje ili ispostavu „Velikog brata“ (što u neku ruku i jeste) koji zna sve njihove male i velike tajne, greške i grehove\nSa ovim prethodnim tesno je povezan, a u suštinu mu i prethodi, faktor straha. Vučić ostavlja utisak kao da sve zna i sve kontroliše. I politički protivnici i obični građani doživljavaju ga kao otelotvorenje ili ispostavu „Velikog brata“ (što u neku ruku i jeste) koji zna sve njihove male i velike tajne, greške i grehove. Vučiću je poznata, ili je makar instinktivno sluti, Makijavelijeva preporuka vladaru „bolje da te se plaše, nego da te vole“. Uostalom, u strahu će ga možda neko i zavoleti, kao što su voleli – ili mislili da vole – Rankovića i Krcuna. E sad, nevolja je što je ta despotska i orijentalna priroda njegove vlasti (Vučić danas Srbijom vlada otprilike onako kako je Šešelj vladao strankom – iracionalno i apsolutistički) u frapantnom i tragikomičnom neskladu sa imidžom modernog, prozapadnog i racionalnog političara, koji bi on, navodno, hteo da bude. To u ovom trenutku na smeta previše ni njemu, ni biračima, ni strancima, ali je nešto što će svakako doći na dnevni red evropskih izveštaja kada bude odrađeno ono što zapadnjake sada najviše zanima – naravno, Kosovo – i zbog čega su skloni da na sve ostalo gledaju kroz prste.\nA i ne treba tu biti neki naročiti ekspert da bi se videlo da je situacija skandalozna i na duži rok neodrživa. (Druga je stvar što se razni eksperti, kao i profesionalna udruženja, prave blesavi i skreću pogled sa onoga što je očigledno.) Dok u TV studiju, jedva čujnim glasom, uprepodobljeno priča o jačanju institucija, Veberu i modernizaciji, Vučić svojim postupcima neprestano proizvodi atmosferu vanrednog stanja, moralne panike i neke polurevolucionarne vreve, podilazeći najnižim strastima najnižih društvenih slojeva (koji su i njegova glavna politička baza). Zato (zlo)upotreba medija, naročito tabloida, nije nešto sporedno, već jedan od nosećih stubova širenja atmosfere straha i uspostavljanja Vučićeve moći. Pojedini tabloidi danas imaju bukvalno status „službenog glasnika“, gde se objavljuju državni planovi i odluke, najavljuju hapšenja i amnestije, prepričava šta je ko prilikom hapšenja izjavio, ko je plakao, a ko pretio „prvom potpredsedniku“.\nTo je žrvanj koji melje ljudsko i političko meso, kosti i iznutrice – i od kojeg se panično sklanja svako ko može\nTo je žrvanj koji melje ljudsko i političko meso, kosti i iznutrice – i od kojeg se panično sklanja svako ko može. Možda će Vučić u nekom trenutku od njih pokušati da se distancira da mu ne bi kvarili imidž pred evropskim prijateljima. Možda će se to čudovište koje on sa svojim okruženjem draška i hrani u jednom trenutku okrenuti i protiv njega kao što se okrenulo i protiv njegovih prethodnika. Ali za sada ga on dobro kontroliše i, prema potrebi, obilato koristi kao bič protiv političkih protivnika i koalicionih partnera.\nPored svega navedenog, Vučić je majstor političke intrige. Verovatno najbolji kojeg smo imali od devedesete naovamo. Kada se tome pridoda solidno obrazovanje i velika radna energija, plus medijski i obaveštajni resursi koji su mu dopali u ruke, dobijamo nadrealnu sliku čoveka koji vuče maltene sve konce na srpskoj političkoj sceni – što, razume se, nije moguće, ili bar nije moguće na duži rok.\nZajedno sa Đilasom, Dinkićem i Dačićem je rušio Tadića. A onda, naravno, direktno i indirektno pomagao sve one u DS-u koji ruše Đilasa. Aktivno pomaže Petrovićeve (antiđilasovske) disidente, kao i sve ostale demokratske nezadovoljnike, dok kod Tadića podgreva nade da bi se mogao vratiti na čelo DS-a. Istovremeno, sa Đilasom kao da ima neku vrstu razumevanja (neki SPS-ovci tvrde i poslovno-političkog dila!), nejasnih korena i dometa.\nDačiću, povrh toga što mu neprestano drži „bananu“ pod grlom, ruši stranački autoritet time što mu traži glave čitavog prvog potpredsedničkog ešalona, a onda kroz stranku pušta tezu – koja i nije tako daleko od istine – kako Ivica „misli samo na sebe“ i uopšte ne brine o svojim ljudima. Takođe, na vezi uspešno drži i vrh DSS-a (kojeg je, izgleda, do samog kraja držao u zabludi da neće prihvatiti briselski ultimatum) i pacifikuje ga čas perspektivom postizborne koalicije, čas pretnjama hapšenjem Koštuničinih najbližih saradnika. Na putu je da uštopuje i tvrdokornog Dodika. A o medijima, novinarima, analitičarima i ostaloj „boraniji“ da i ne govorimo.\nNaravno da svaka vlast mešetari. Imali su i Milošević i Đinđić i svoje četnike, i svoje levičare i desničare i omiljene opozicionare. I Koštunica je svojevremeno flertovao malo sa DS-om, malo sa radikalima – sve dok se oni u jednom trenutku nisu udružili protiv njega. Đinđićev i Tadićev DS je prvi sklapao taktičke saveze sa tabloidnim đavolom. Ali niko se, poput Vučića, time nije bavio ovako detaljno, metodično i gotovo opsesivno.\nVučić je kod deklasiranih slojeva probudio nadu u to da će „lopovi platiti“ za sva svoja nedela, i to kako hapšenjem, tako i javnim izlaganjem na tabloidne stubove srama\nKonačno, i ne na poslednjem mestu po važnosti, Vučić je kod deklasiranih slojeva probudio nadu u to da će „lopovi platiti“ za sva svoja nedela, i to kako hapšenjem, tako i javnim izlaganjem na tabloidne stubove srama.\nRazume se da je to naivno očekivanje jer se, čak ni uz najbolju volju, ovo isterivanje pravde neće moći primeniti na strane mešetare koji su imali i te kako značajnu ulogu u postpetooktobarskoj pljački. A verovatno neće moći ni na regionalne aktere (naročito one iz Hrvatske i Crne Gore), kao ni na one domaće koji su se na vreme prestrojili i okrenuli ka SNS-u. Ali jaka želja može da pomuti percepciju, pogotovo kada je, kao u ovom slučaju, potpomognuta interesom i neviđenom medijsko-političkom kampanjom. Neće to, naravno, moći da prođe kod svih, ali može da na određeno vreme zavede negde između trećine i polovine biračkog tela. (Ostale treba demoralisati, zaplašiti, podeliti i na različite načine demotivisati da se na biralištu pojave – što i jeste formula koju je SNS vežbao na nekoliko poslednjih lokalnih izbora širom Srbije.)\nUz određene izuzetke i nešto razočaranih „drugosrbijanskih“ perjanica, Vučićevi današnji fanovi su isti oni stari radikali i SPS-ovci, samo sada „istrenirani“ da ne smeju da mrze prema spolja – ili barem tu mržnju ne smeju javno da upražnjavaju, jer to „nije lepo“ i jer će dobiti po glavi od Brisela, Berlina i Vašingtona – pa su tim više frustraciju, agresiju i resentiman okrenuli prema unutra, prema onima koji se smeju i koje je poželjno mrzeti – „zlim bogatašima“ i „žutim lopovima“. (Kojih, opet, pošteno govoreći, nije da nije bilo.)\nTo su oni isti koji su nekada glasali za radikale i „hleb od tri dinara“, pa onda glasali za DOS zbog silnih milijardi dolara koje samo čekaju na granici da Milošević padne i da se sliju u Srbiju. Pa za Bogoljuba Karića „zato što zna da napravi pare i ako je umeo za sebe umeće i za nas“. Pa za „Evropsku Srbiju“ zbog investicija i blagostanja koje nas čeka kad potpišemo SSP (pa kad postanemo kandidat, pa kad dobijemo datum za početak pregovora, pa...).\nNa kraju krajeva, nije ni realno od stotina hiljada onih koji su izgubili posao, perspektivu i nadu očekivati da sada objektivno i nepristrasno (pr)ocenjuju. Oni su „ubijeni u pojam“ (na stranu što mnogi nisu ni u stanju da se do „pojma“ vinu), očajni su, gnevni i žele da vide mesiju koji će im omogućiti da žive bolje, ili koji će se barem – kao u konkretnom slučaju – „napiti krvi“ onima zbog kojih oni žive loše. Ili onima na koje su im mediji uprli prstom kao krivce zbog toga što oni žive loše. U svakom slučaju, to nije baza na kojoj se može graditi stabilan i demokratski poredak, ali zato takva klima može biti i te kako solidna osnova jednog sveopšteg društvenog meteža, a možda i jedne (verovatno, kratkotrajne) diktature.\nZajednička i sistemska greška Koštunice i Tadića bila je to što su oni računali na „građane“ (jedan malo više na one „nacionalno“, a drugi na više „građanski“ orijentisane – a tih građana nema, ili ih je sve manje upravo kao rezultat pogubne ekonomske politike koja je vođena u periodu kada su oni bili na čelu države. (Najtužnije je što oni verovatno tu i ne vide neki problem, ili misle da su automatski amnestirani, što zbog ličnog poštenja, što zbog toga što su glavne poluge ekonomske politike umesto njih držali drugi – na primer G17!) Ali nije tako. Godine tranzicije, ličnog i kolektivnog tavorenja dovele su do odumiranja ili degeneracije društvenih slojeva koji bi mogli i morali biti socijalna baza svake ozbiljne države i ozbiljne politike. Poput dinosaurusa, polako izumiru odgovorni državni službenici, sitni poljoprivredni posednici, zanatlije i mali preduzetnici koji žive od svog rada, klasno svesni radnici, kritički intelektualci...\nPa i Milošević i Šešelj su računali na neki apstraktan i idealizovani kolektivni entitet („srpski narod“), koji je, poput Tadićevih i Koštuničinih „građana“, uvek nešto malo više i malo bolje od pukog zbira pojedinaca koji ga čine. Ali Vučić nema tih iluzija. On računa na „masu“ i lumpenproletere, konzumente „Farme“ i „Velikog brata“, one koji danas veruju u „šeike“, isto kao što su juče verovali u „srpsku majku“ Dafinu i ono što piše u „Trećem oku“. I, pošteno govoreći, nije ih on takvim stvorio. On samo najbolje – i najbeskrupuloznije – koristi ono što su mu ostavili i napravili drugi. Nije to nikakva amnestija, već prosto činjenica – da ne ispadne kako je sve bilo super, u državnom, nacionalnom i etičkom smislu, a onda su, niotkuda, došli „Alek“ i zli naprednjaci i sve upropastili. Nije tako. Jedino što, nažalost, to što on radi nije nikakav izlaz, nego pre simptom krize i pogoršavanje stvari koja je već ionako stajala vrlo loše.\nIma li išta što Vučiću sreću kvari i što bi mogao biti razlog njegove iznenadne propasti? Naravno. Mnogo toga. Praktično sve navedeno u tačkama od 1 do 5 može se vratiti kao bumerang.\nPlus, vrlo je verovatno da, uz svu podršku koju trenutno uživa u važnim svetskim prestonicama, stranci neće sa odobravanjem gledati na mogućnost da jedan, makar i preobraćeni, Šešeljev saradnik preuzme apsolutnu vlast u Srbiji. (Mada će ga tolerisati dok im „deliveruje“ željenu konstruktivnost na Kosovu i Metohiji.) Ali čak i nezavisno od toga, njima, u principu, uvek više odgovara da imaju dva ili tri ravnopravna pretendenta koji se međusobno takmiče u lojalnosti i sa kojima se onda može lakše manipulisati.\nZatim, tu je i faktor preopterećenja. Vučićev manir da sve prati, kontroliše i o svemu odlučuje naprosto ne može funkcionisati dugo i uspešno bez pogubnih posledica i po sistem i po njega lično.\nNiti ima dovoljno kvalititne saradnike, niti im dovoljno veruje. Vlada, korupcija, rekonstrukcija, strane investicije, hapšenja, imenovanja, mediji, Zvezda, vojska, Kosovo... samo su neke od mnogobrojnih sfera u kojima se bez njega ništa ništa ne prelama i ne odlučuje. I tako bukvalno sve u državi stoji i čeka – i propada – dok ON ne stigne da se time pozabavi.\nNe može se sa kafedžijama, roštiljdžijama, vlasnicima kockarnica, sportskim i estradnim menadžerima graditi moderna, evropska, niti bilo kakva država.\nAli, pored i povrh svega pomenutog, tu je i strahovit kadrovski problem. Sem nešto pristojnog sveta (i u tom kukolju se nađe nešto žita), zalutalog u trenutku kada se ponekom naivnom moglo učiniti da bi SNS mogao biti ona prava, istovremeno delotvorna i razumna patriotska pozicija, kao i nekolicine Vučićevih i Tominih ličnih prijatelja zaostalih iz prošlog života, većina naprednjačkog kadra deluje kao sakupljena s koca i konopca, čak i ako se meri više nego elastičnim srpskim kadrovskim kriterijumima.\nNe može se sa kafedžijama, roštiljdžijama, vlasnicima kockarnica, sportskim i estradnim menadžerima graditi moderna, evropska, niti bilo kakva država. (Mada se od njih verovatno mogu dobiti dobre donacije za predizbornu kampanju.) To očito zna i sam Vučić, pa zato benevolentno nudi i poziva eksperte iz drugih stranaka, pa i belog sveta, da mu se pridruže. I tako – mora se priznati – vešto pokušava da ubije dve muve jednim udarcem. Ali to isto negde kao da osećaju i ovi pozvani – pa zato ipak oklevaju. Ima ih, naravno, i biće ih. Ali indikativno je i to što SNS u ovom trenutku ipak nije preplavljen kadrovima (ne govorim o običnom članstvu) u onoj meri u kojoj bi se to, s obzirom na besparicu i moralne kvalitete ovdašnje elite, moglo očekivati. Drugim rečima, kao da i oni negde slute da ovo ne može potrajati i ne može izaći na dobro.\nČlanovi su, međutim, druga priča. Oni u SNS-u vide, pre svega, agenciju za zapošljavanje i napredovanje u službi – ovde i sada – i ne greše mnogo. (Ili možda verujete da se neko danas učlanjuje u SNS – dobro, i SPS, do juče URS, ili doskora DS – zbog uverenja i ideološke bliskosti?) Najbolja ilustracija tog SNS-ovog kadrovskog potencijala jeste karakterističan detalj iz nedavnog Utiska nedelje, neposredno pre konačnog prihvatanja Briselskog sporazuma i neposredno posle onog prethodnog farsičnog odbijanja koje su kvazipatriotski SNS agitatori danima slavili kao vrhunac Vučićevog junaštva (kao što će, nedelju dana kasnije, prihvatanje sporazuma sa Prištinom slaviti kao vrhunac državničke mudrosti i „real-patriotizma“). Elem, u toj emisiji javlja se jedan tzv.„običan gledalac“ i očigledno stranački aktivista i – ko bi se nadao?! – kaže da se „bezuslovno slaže“ sa odlukom gospodina Vučića i stranačkog rukovodstva. Duhovita voditeljka ga prekida u daljem sricanju napisanog traktata i pita – to je u redu, ali sa kojom se to odlukom slažete, da li sa onom da se zahtev iz Brisela odbije, ili da se prihvati? A nezbunjivi „obični građanin“ kao iz topa odgovara da se slaže sa svakom, kakva god ona bila.\nNema tu ni ideje, ni ideologije – samo goli interes i golo poslušništvo, kao i elementi galopirajućeg kulta ličnosti\nI to je to. Nema tu ni ideje, ni ideologije – samo goli interes i golo poslušništvo, kao i elementi galopirajućeg kulta ličnosti.\nAko ovako nastave, SNS bi uskoro mogao imati članova koliko i glasača, a broj glasača će se poklopiti sa ukupnim biračkim telom – što je na neki način i logično i što bi u neku ruku predstavljalo logičan kraj, istinu i ispunjenje srpskog, i onako od početka nakaradnog višestranačja. No, do ostvarenja tog konačnog ideala, postojaće neki izbori i neke stranke (razume se, one kojima je dozvoljeno da učestvuju i osvoje ponešto). Ali nekakve stranke i izbori su, mnogi to ne znaju, kao svojevrsni „pluralistički“ ukras i recidiv postojali takođe i u komunističkoj Poljskoj i u Honekerovoj Istočnoj Nemačkoj.\nPreterujem? Ne. Samo opisujem potencijal i tendenciju. Da li je, na primer, iko od od vajnih NVO, „centara za slobodne izbore“ i sličnih organizacija za demokratiju, ljudska prava, transparentnost, fer izbore, tranzicionu pravdu i ljuljanje promaje ikada ozbiljno analizirao kampanju, metode i atmosferu pogroma i straha koja je poslednjih meseci vladala na lokalnim izborima od Srbobrana do Zemuna i Zaječara – i oglasio se povodom toga? E, vidite, o tome vam govorim.\nNo, to je, razume se, samo tendencija. A da li će ona – zajedno sa nezavisnim Kosovom – postati „nova srpska politička realnost“ videćemo vrlo brzo.\n(27. avgust 2013.)\nĐukanović je pokušao da ponovo oživi strasti i polarizaciju iz perioda referenduma - posle mnogo godina, ovo su prvi izbori na koje ne izlazi kao apsolutni favorit\nPoslednji tango u Podgorici?\nMislim da Vučić neće smeti sebi dozvoliti luksuz još jednih izbora bez opozicije – ja sam lično za što šire udruživanje\nO skupštini bez opozicije i legitimitetu koji se „ne maže na hleb“\nCrna Gora 2020 – šanse za promenu definitivno ima!\nPostizborna kriza vlasti i krah „fikus“ opozicije\nVlast ne preza ni od čega da bi se zaštitila od kritike i opravdanog nezadovoljstva građana\nOno što sreću kvari\nŽivimo u sistemu dirigovanog haosa i strogo kontrolisane anarhije - pristojan čovek nema šta da traži na ovim izborima\nVučićevo pismo penzionerima kao klasičan predizborni letak i podela sto evra u poslednjim danima kampanje - više su nego dovoljan razlog da se na takvim „izborima“ ne učestvuje


Šta možete da radite sa kontrola unakrsne tabele u programu Excel za Windows - Excel\nŠta možete da radite sa kontrola unakrsne tabele u programu Excel za Windows\nRecimo da želite da uporedite verzije radne sveske, analiziranje radne sveske za probleme ili nedoslednosti ili prikazivanje veza između radnih svezaka i radnih listova. Ako Office Professional Plus 2013 ili novija verzija je instaliran na vašem računaru, kontrola unakrsne tabele programskog dodatka je dostupna u programu Excel.\nZa obavljanje svih tih zadataka i još mnogo toga, možete koristiti komande na kartici Inquire. Kartica Inquire na traci u programu Excel sadrži dugmad za komande opisane u nastavku teksta.\nRezultati su kodirani bojom prema tipu sadržaja, kao što su unete vrednosti, formule, imenovani opsezi i oblikovanja. Postoji i prozor koji može da prikaže promene VBA koda red po red. Razlike između ćelija su prikazane na lako čitljivoj koordinatnoj mreži.\nKomanda Uporedi datoteke koristi Microsoft poređenje unakrsnih tabela za poređenje dve datoteke.\nU operativnom sistemu Windows 10 možete da pokrenete poređenje unakrsnih tabela tako što ćete kliknuti na dugme Start, otkucati Poređenje unakrsnih tabela, a zatim izabrati stavku Poređenje unakrsnih tabela.\nU operativnom sistemu Windows 8, izaberite stavku Poređenje unakrsnih tabela na ekranu Aplikacije.\nU operativnom sistemu Windows 7 kliknite na dugme Windows Start, izaberite stavku Svi programi, izaberite stavku Microsoft Office 2013, pa stavku Office 2013 alatke, a zatim stavku Poređenje unakrsnih tabela 2013.\nKomanda Analiza radne sveske pravi interaktivni izveštaj koji prikazuje detaljne informacije o radnoj svesci i njenoj strukturi, formulama, ćelijama, rasponima i upozorenjima. Sledeća slika prikazuje vrlo jednostavnu radnu svesku koja sadrži dve formule i veze sa podacima do Access baze podataka i tekstualne datoteke.\nImate li mnogo radnih listova koji zavise jedni od drugih? Koristite Dijagram veze između radnih svezaka da biste napravili interaktivnu grafičku mapu veza između radnih listova u okviru iste radne sveske i u drugim radnim sveskama. Ovo vam pomaže da dobijete jasniju sliku o tome kako vaši podaci mogu da zavise od ćelija na drugim mestima.\nOvaj dijagram prikazuje veze između radnih listova u četiri različite radne sveske, zajedno sa zavisnostima između radnih listova u istoj radnoj svesci, kao i veze između radnih listova u različitim radnim sveskama. Kada postavite pokazivač preko čvora u dijagramu, kao na primer na radnom listu pod nazivom „Zapad“, pojavljuje se balon sa informacijama.


24VIP LS - Transportna / Špediterska firma / Logistička firma, ID128283 - Transportna berza, logistika, transport, špedicija, prevoz robe CargoAgent.net\nTRANSPORTNA / ŠPEDITERSKA FIRMA / LOGISTIČKA FIRMA, ID 128283 24VIP LS\nDa biste pogledali informacije o firmi, kao i 3490 aktuelnih ponuda tereta i kamiona, možete se besplatno registrovati!\nUNUTRAŠNJE DESTINACIJE PO KOJIMA 24VIP LS IZVRŠAVA TRANSPORTNE USLUGE\n24VIP LS - KONTAKT OSOBA\n24VIP LS - Ključne reči: 24VIP LS, Transportne / Špediterske firme ( Logističke firme ), Transportne / Špediterske firme ( Logističke firme ) u 71000 Sarajevo, Transportne / Špediterske firme ( Logističke firme ) u, Transportne / Špediterske firme ( Logističke firme ) u Bosna i Hercegovina, transport i logistikа - Sarajevo, transport i logistikа - , transport i logistikа - Bosna i Hercegovina, transportne firme Balkansko poluostrvo, transportne firme Južna Evropa, transportne firme Evropa\nDZILIT COMPANY DOO Kategorija firme: Transportna / Špediterska firma / Logistička firma\nLOGISTIC AGENT d.o.o. Kategorija firme: Transportna / Špediterska firma / Logistička firma\nTRANSCOM DOO Kategorija firme: Transportna / Špediterska firma / Logistička firma\nAktuelne tereti: 2 803\nPonude prevoza - Bosna i HercegovinaPonude prevoza - Velika BritanijaPonude prevoza - FrancuskaPonude prevoza - NemačkaPonude prevoza - RusijaPonude prevoza - TurskaPonude prevoza -


Održana redovna sjednica Savjeta muftije tuzlanskog - Muftijstvo tuzlansko\nSavjet muftije tuzlanskog je 23. decembra 2014. godine održao svoju redovnu sjednicu u Tuzli, kao posljednju u ovoj kalendarskoj godini.\nSjednicom je predsjedavao muftija tuzlanski Vahid-ef. Fazlović, a prisustvovali su joj svi glavni imami s područja Muftijstva i direktor Behram-begove medrese Ahmed Hatunić.\nTokom rasprave, važna tema je bila usvajanje planova za rad u 2015. godini i priprema za izradu godišnjih izvještaja o radu u 2014. godini.\nČlanovima Savjeta podnesen je izvještaj o obimu i vrstama pomoći koja je upućena nastradalima od prirodnih nesreća koje su u dva navrata pogodile veliki broj ljudi i porodica na području Muftijstva tuzlanskog. Zaključeno je da će ova godina ostati upamćena po obimu stradanja, ali i po solidarnosti muslimana koju su iskazali prema ugroženima.\nNa sjednici je razmatran i izvještaj o provedenim izborima u Islamskoj zajednici u BiH na ovome području, a za mandatni period 2014-2018. godina. Zaključeno je da je ovaj važan proces uspješno okončan.\nO radu Behram-begove medrese u Tuzli razgovarano je u tačkama dnevnog reda koje se odnose na akcije Dani podrške Behram-begovoj medresi i Kurban za Behram-begovu medresu 2014. Obje akcije organizira Muftijstvo tuzlansko i one su od izuzetne važnosti za funkcioniranje ove odgojno-obrazovne ustanove.\nČlanovi Savjeta su usvojili informacije o akciji pružanja pomoći za potrebe Merhametovih narodnih kuhinja. Iskazana je velika zahvalnost muslimanima, koji su još jednom pokazali svoju solidarnost s ljudima u nevolji.\nUsvojen je i plan savjetovanja o temi Program rada s mladima.\nŠljivo i Mujić razgovarali s muftijom Fazlovićem\nDrugo regionalno takmičenja u hifzu Kur'ana: Dodijeljena priznanja najuspješnijim muhaffizima\nOtvorena džamija u Karakaju\nMuftija Fazlović se susreo sa direktorima Rebihićem i Zaimovićem\nPredramazanska večer ilahija i kasida


Rumunija: Mogući scenariji za rekonstrukciju Orbanove Vlade\nBy Daniel Stroe / Објављено на: May 26, 2020\nPrema izvorima iz Nacionalne liberalne stranke (PNL), rumunska Vlada bi mogla biti rekonstruisana.\nGeneralni sekretar PNL-a Robert Sighiartau javno je govorio o mogućnosti rekonstrukcije, ali to je za sada odbacio premijer Ludovik Orban.\n„Prema izvorima iz PNL-a, Vlada namerava da pripremi amandman budžeta koji će biti objavljen sledeće nedelje. NLP gradonačelnici pokušavaju da iskoriste ovaj trenutak kako bi zaradili više novca. Važni lideri PNL-a, koji imaju podršku lokalnih lidera, šire ideju o rekonstrukciji kao pretnju“.\nPredsjednik Saveza Save Rumunije (USR) Dan Barna najavio je da će Savez sa USR i Strankom slobode, jedinstva i solidarnosti (PLUS) biti deo Vlade sa Nacionalno liberalnom strankom (PNL) nakon parlamentarnih izbora.\n„Prirodno je i predvidljivo da će nakon izbora USR-PLUS formirati buduću stabilnu rumunsku Vladu sa PNL-om. Ali, zasnivaće se na vrlo specifičnim projektima“, rekao je Dan Barna. Predsednik USR smatra da „koalicija“ [sa PNL] treba da se zasniva na „projektima“, a ne na pozicijama./ibna


Selimović: Očekujemo dobar rezultat protiv Azerbejdžana, uz povratak Edine Begić – Sport Centar Selimović: Očekujemo dobar rezultat protiv Azerbejdžana, uz povratak Edine Begić – Sport Centar\nŽenska odbojkaška reprezentacija Bosne i Hercegovine poražena je jučer u prvom kola grupe A Evropskog prvenstva u Beogradu od domaće selekcije Srbije sa 3:0.\nNakon senzacionalne ceremonije otvaranja i meča sa aktuelnim svjetskim i evropskim prvakinjama naše djevojke već sutra očekuje meč protiv Azerbejdžana.\n“Vrijeme je da se okrene novi list i da se fokusiramo na nešto realnije i na utakmice gdje mi možemo da iznesemo neki pozitivan rezultat. Sutra igramo protiv ekipe Azerbejdžana koju veoma dobro poznajemo jer smo igrali sa njima prijateljske mečeve. Očekujemo pozitivan rezultat, nadamo se najbolje i uz povratak Edine Begić koja nam mnogo nedostaje potrudit ćemo se dati maksimum i završimo u najboljem mogućem redu”, kaže Edina Selimović za N1.\nAjla Paradžik ističe da je velika bila velika čast prisustvovati otvaranju smotre najboljih selekcija Starog kontinenta, ali da je sada sav fokus na sutrašnjem susretu.\n“Atmosfera i publika su bili sjajni, pružili smo solidnu partiju. Bitno je da smo svi zdravi zajedno sa kapitenkom Edinom Begić i nadam se da će sutra moći da nastupi. Danas smo obavili trening, nastavljamo sa našim radom i putem punim tempom”, dodaje Paradžik.\nMeč između Bosne i Hercegovine i Azerbejdžana igra se sutra sa početkom od 18 sati.\najla paradzikedina selimovicevropsko prvenstvo za odbojkasicezenska odbojkaska reprezentacija bih


Kafa, Foto: NIKOLETTA LIA MUHARI/SHUTTERSTOCK\nNiste očekivali ovo\nObjavljeno: 17.01.2022. 11:49h\nObično ujutru čim ustanemo imamo običaj da posegnemo za prvom šoljom kafe.\nMnogima je to način da se razbude i pripreme za dan koji predstoji.\nStoga je potrebno da znate koje su sve prednosti konzumiranja kafe ujutru, a posebno pre jutarnjeg treninga.\n1. Lakši i brži oporavak mišića\nKonzumiranje kafe pre treninga izaziva antiinflamatorni odgovor u vašem telu, što vam može pomoći u samom procesu oporavka, kada su vam mišići pod upalom. Osim toga, kofein pomaže i u uklanjanju oksidativnog stresa izazvanog prevelikim naprezanjem tokom vežbanja.\nKafa, naravno, nije dovoljna potpuni oporavak vašeg tela nakon napornog vežbanja, već je potrebno i da se dobro istegnete.\n2. Smanjuje probleme sa probavom\nJoga, trčanje i druge aktivnosti mogu da stimulišu crevni sistem.\nTo ne predstavlja veliki problem kada trenirate u svom domu ili u teretani. Ako ste pak otišli da džogirate u prirodu, nije baš zgodno da vam se daleko od kuće javi ova fiziološka potreba. Kako biste smanjili rizik od problema sa probavom, preporučuje se da popijete šoljicu kafe najmanje pola sata pre vežbanja.\n3. Dodatna motivacija\nVerovali ili ne, kafa vas jednako dobro motiviše tokom vežbanja kao i vaša omiljena muzika za treniranje. Ovo je potvrđeno u jednom istraživanju čiji su autori ispitivali efekte kofeina u izvođenju vežbi izdržljivosti.\nUčesnici ovog eksperimenta koji su pili kafu pre važbanja bili su spremni da ulože više truda u izvođenju vežbi izdržljivosti od onih koji nisu konzumirali kafu. Takođe je otkriveno da su osobe koje su konzumirale ovaj napitak bile u proseku manje umorne na kraju treninga.\n4. Dodatna energija\nOpšte je poznato da kafa povećava koncentraciju, a ona je i dobar lek protiv jutarnje lenjosti. Kada popijemo kafu nakon ustajanja, imamo manju želju da se vratimo u krevet i nastavimo da spavamo, a ona nam daje i višak energije potreban za suočavanje sa svim dnevnim obavezama, među koje spada i planirana fizička aktivnost.\nNAMIRNICE KOJE NIKAKO, ALI NIKAKO NE SMETE JESTI ZAJEDNO: Kad ih unesete, vreba velika opasnost\nIMATE PROBLEM SA SINUSIMA? Evo kako da se rešite sluzi i gnoja u samo par LAKIH KORAKA\nU OVOM PERIODU MORATE DA SE OŠIŠATE NA KRATKO: Zašto žene posle pedesete ne treba da imaju dugu kosu?\nZA VIKEND POGINULA DVOJICA BAJKERA: Dimitriju od siline udarca skoro bila otkunuta noga, Vladimir iza sebe ostavio troje dece\nPROPAO ZAJEDNIČKI POSAO JELENE I VIKI VREDAN MILIONA: Zbog čega su se pevačice opet udaljile jedna od druge?!\nDINAR OJAČAO PREMA EVRU! Evo koja je srednja vrednost danas\n(UŽIVO) TAČNO TRI MESECA RATA U UKRAJINI: Teške borbe u pravcu Limana, Moskva se fokusira na odnos sa Kinom


Studenti Marijana Jovanović i Miloš Todorović želeli su da spoje tradiciju i ekologiju i zajedničkim biznisom doprinesu zaštiti životne sredine, a to su i uspeli - njihova ideja KNIToMANIA uspešna je kombinacija znanja njihovih budućih profesija, ekonomiste i antropologa.\nSve je počelo zahvaljujući Miloševoj baki, Radi Todorović, koja je tehniku pletenja plastičnih kesa nasledila od svoje majke, ali je nije koristila dok nije shvatila da je veoma važna za očuvanje dobrobiti društva i okoline. Studenti Marijana i Miloš pokušali su da prošire i oblikuju ideju kako bi bila poželjna i lakše prihvaćena u društvu.\n- Cilj nam je bio da pokažemo kako se neke već korišćene stvari mogu ponovo kvalitetno i efikasno upotrebiti, ali i da unapredimo ekološku svest u društvu. Odlučili smo se za stvaranje svojevrsnih unikatnih, umetničkih dela, ručno pletenje plastičnih kesa sa ciljem da ukažemo na značaj očuvanja životne sredine - istakla je Marijana.\nKako je objasnila, ideja je bila da se stvori praktičan proizvod koji mogu koristiti i mlađi i stariji pri odlasku u kupovinu, na posao, plažu, u šetnju. Kao glavni proizvod Marijana i Miloš osmislili su ranac u dva oblika. Metodom prilagođavanja plastičnih kesa u formu prikladnu za pletenje dobija se klupko koje se dalje koristi pri tradicionalnom pletenju, a čime se izrađuju oblici džakčeta, sa kružnim dnom i klasičnog oblika u formi vreće.\n- Imamo u planu da proširimo asortiman proizvoda sa prostirkama univerzalne upotrebe, postoljima za tanjire, džakčićima za ostavu, privescima i sitnim ukrasima - kaže Miloš.\nMarijana i Miloš imaju cilj, viziju za budućnost i finansijski održivo rešenje.\n- Ako bi se napravila jedna lokalna, na primer beogradska akcija prikupljanja kesa i u zamenu spustila cena našeg proizvoda, dobili bismo mogućnost da se potencijalne pretnje po okolinu zadrže i ponovo upotrebe. Takođe, moglo bi da se zaposli starije stanovništvo ili populacija kojoj je potrebna određena vrsta socijalne inkluzije. Ovom akcijom doprineli bismo poboljšanju položaja starijih i socijalno ugroženih, kao i povećanju ekološke svesti građana. Stariji sugrađani koji se okupljaju u svojim klubovima i domovima penzionera mogli bi da pletu rančeve, uz našu podršku, a za to da dobijaju određenu vrstu naknade i sa tako ostvarenim prihodima da doprinesu poboljšanju uslova u klubu ili ličnom budžetu - rekao je Miloš.\nMiloš i Marijana tek su na početku da svoju ideju pretoče u dobar posao i zato im je potrebna velika podrška kako bi se uspešno snašli na tržištu, podstakli društvo na sveopštu saradnju i unapredili kvalitet života svih nas. Ističu da u Privrednoj komori Srbije vide pouzdanu podršku, na početku u ohrabrenju i pružanju saveta kako da počnu biznis, a kasnije u povezivanju sa potencijalnim partnerima i mogućnosti da svoj rad predstave u inostranstvu.\nKese - velika pretnja po okolinu\nKNITOMANIJA, spajanjem tradicionalne kreativnosti pletenja, autentične za naše, društvene i ekološke korisnosti, stvara proizvod važan i koristan za širu zajednicu, saglasni su Marijana i Miloš.\n- Ako uzmemo u obzir da se u Srbiji dnevno potroši oko sedam miliona kesa, godišnje oko dve milijarde, i da se svaka kesa upotrebi samo jednom, prosečno između sedam i 20 minuta, a treba joj od 100 do 1.000 godina da se razradi u prirodi, moramo razmisliti o tome kako sve ovo utiče na ekosistem. Iako se najavljuje zabrana upotrebe ili naplaćivanje plastičnih kesa, u svetu to nigde nije doprinelo apsolutnom prestanku upotrebe plastičnih kesa, već samo smanjenju. Ali i dalje veliki broj ovih predmeta završava u prirodi - poručuje ovaj dvojac koji upravo kroz svoj projekat želi da ponovo upotrebi plastične kese i stavi ih u službu razvoja i napretka uvažavajući ekološke i socijalne aspekte.


Republika / Još jedan idiličan "prolećni dan" pokvariće samo kratkotrajna kiša uveče\n09:22APEL POTRŠAČIMA: Ove tri ulice u Beogradu bez vode OVOLIKO sati! 09:17Entoni se vratio u NBA! 09:14(VIDEO) Nove brutalne partije Jokića i Dončića, Bobi fantastično iskoristio šansu! 09:11(VIDEO) DALILA MUVALA ZAUZETOG MLAĐANA: Dejanu nije bilo dobro kad je video snimak! 09:01(FOTO) GDE JE NESTAO SIMBOL UŽICA? Nema više tenka ispred zgrade Narodnog muzeja 08:473 poslednje želje Sulejmana Veličanstvenog! Pred smrt poverenicima tražio da mu ruke vire iz sanduka, a evo i zbog čega 08:44(ŠOK VIDEO) Mene je*e u tuš kabini, a onda juri za ku*vetinama: Milijana dobila histerični napad, a onda je Žabac razvlačio po dvorištu 08:38ISTIČE ROK ZA PLAĆANJE: Poslednji dan za uplatu 4. rate poreza na imovinu 08:24(VIDEO) Ja sam MUŠKO! Mali Branko je nasmejao celu Srbiju, danas, posle 10 godina ne biste ga prepoznali na ulici 08:12Danas toplije vreme, a jesenju idilu pokvariće samo jedna stvar!\nJoš jedan idiličan "prolećni dan" pokvariće samo kratkotrajna kiša uveče\nčetvrtak, 1. 11. 2018.| 08:32\nU Srbiji će danas biti toplo i u većem delu zemlje pretežno sunčano, samo na jugozapadu, a uveče i tokom noći na severu i zapadu, uz nešto više oblačnosti, ponegde je moguća kratkotrajna kiša.\nVetar će biti slab i umeren, južni i jugoistočni, po podne i uveče u košavskom području povremeno jak. Najniža temperatura od 8 C do 13 stepeni, najviša dnevna od 21 C do 26 stepeni, saopštio je Republički hidrometeorološki zavod.\nDUNAV RASTE: Narednih dana vodostaj značajno viši\nU Beogradu će tokom većeg dela dana biti pretežno sunčano i toplo, uveče i tokom noći uz nešto više oblačnosti moguća je kratkotrajna kiša u pojedinim delovima grada. Vetar slab i umeren, južni i jugoistočni, po podne u pojačanju. Najniža temperatura oko 13 C, najviša dnevna oko 25 C.\nPrema prognozi za narednih sedam dana, u Srbiji će biti toplo, do subote umereno oblačno i uglavnom suvo, od nedelje pretežno sunčano, samo u istočnoj Srbiji oblačno i malo svežije. U košavskom području vetrovito sa umerenim i jakim jugoistočnim vetrom. Temperatura znatno iznad prosečnih vrednosti.\nDETALJNA VREMENSKA PROGNOZA ZA NAREDNI PERIOD: Vikend VREO, a evo kada počinju pljuskovi!\nMETEOROLOZI NAJAVILI JOŠ JEDAN TOPAO TALAS: Posle jutarnjeg mraza, za vikend 27 stepeni!\nNAD SRBIJOM JE ĐENOVSKI CIKLON PUN OBRTA: Pogledajte kakvi vremenski ŠOKOVI nas očekuju!\nSrbija Beograd Vreme Vremenska prognoza Sunčano RHMZ Toplo